BOSNA I HERCEGOVINA 02.12.2019 | 20:32 | Objavio: Uma K.\nHolandski konsultant kojeg je angažovao UNDP Bodvin Foke rekao je da je nakon prve faze upravljanja kontaminiranim zemljištem u poslovnoj zoni "Incel" u Banjoj Luci utvrđeno da postoji rizik za ekosistem i po zdravlje ljudi koji rade u ovoj zoni, ali da stanje nije alarmantno.\n"Radnici se lako mogu zaštiti rukavicama, kombinezonima i maskama", rekao je Foke novinarima.\nOn je dodao da postoji rizik od prenošenja zagađujućih čestica vjetrom i ispiranjem padavinskim vodama.\n"Uz par mjera, rizika se može svesti na kontrolisan nivo, na primjer zemljište se može prekriti folijom, čime se sprečava da vjetar raznosi zagađujuće čestice", dodao je Foke.\nOn je naveo da na ovom prostoru postoje možda i neke druge kontaminacije vode i tla zbog čega treba donijeti plan upravljanja zemljištem.\n"Predložili smo mapiranje svih mjesta na kojima se nalazi kontaminacija, nakon čega predlažemo iskopavanje i skladištenje zemljišta dok se ne dođe do konačnog uništenja. Predlažemo i da se uradi uzrokovanje svih manjih odlagališta da bi se utvrdilo da li su kontaminirana, nakon čega slijedi skladištenje ili na licu mjesta ili ne nekoj drugoj lokaciji", pojasnio je Foke.\nPrema njegovim riječima, preporuka je i da se donese plan upravljanja zemljištem u kojem bi se trebalo jasno definisati kako da se postupa sa zemljištem po pitanju gradnje, da se nešto ne bi gradilo bez prethodnog ispitivanja.\nFoke je naveo da nije moguće očistiti kompletno područje "Incela" u naredne dvije godine i da je to potrebno raditi strukturisano, zbog čega prvo treba izabrati lokacije sa najvišim rizikom za šta je potrebno vrijeme.\nRukovoditeljica projekta "Okolinski prihvatljivo upravljanje postojanim organskim zagađujućim materijama u industrijskom i sektoru upravljanja otpadom" pri UNDP-u u BiH Andrea Muharemović rekla je da utvrđeno da nema većeg rizika ni po zdravlje ljudi ni po ekosisteme, te da nije potrebno preduzimati neke hitne mjere.\n"U narednoj fazi potrebno je uzeti dodatne uzorke da bi se napravio plan upravljanja ovim zemljištem zbog čega konsultanti trebaju da još dva puta izađu na teren i uzmu uzorke", kaže Muharemović.\nOna je dodala da su paralelno sa međunarodnim konsultantom radili i ljudi koje je angažovao i Inspektorat Banje Luke koji su obavili dodatne analize i imaju nove rezultate, te da će sa njima sarađivati.\n"Tek se sada zna na kojim lokacijama je najveća zagađenost. Uzorci nisu uzeti jer to nije po metodologiji rada", dodala je Muharemović.\nOna je istakla da na lokaciji "Incela" ima i zagađenja teškim metalima, pored piralena.\nU poslovnoj zoni "Incel" 9. marta izbio je požar, tokom sječenja transformatora, kada je planulo otrovno ulje piralen, koje je, kako tvrde stručnjaci, nerazgradivo i štetno koliko i radioaktivne materije. Požar je, pojasnili su nadležni, samo otvorio ekološki problem koji u toj fabrici odavno postoji.\nPetogodišnji projekt "Okolinski prihvatljivo upravljanje postojanim organskim zagađujućim materijama u industrijskom i sektoru upravljanja otpadom", koji finansira Vlada Švedske, realizovat će UNDP u BiH u saradnji sa Ministarstvom spoljne trgovine i ekonomskih odnosa u Savjetu ministara, Ministarstvom za prostorno uređenje, građevinarstvo i ekologiju Republike Srpske i federalnim Ministarstvom životne sredine i turizma.\nFokus projekta je prevencija uvoza, upotrebe i ispuštanja dugotrajno postojanih organskih zagađujućih materija kroz aktivnosti koje u fokusu imaju održivo upravljanje pesticidima, prelazak na okolinski prihvatljive tehnologije u industriji plastike, rad sa carinicima, sanaciju napuštenih industrijskih lokacija, adekvatno upravljanje opasnim otpadom.\nPolicija jednu, vatrogasci bez intervencija, u Hitnoj službi 53 pacijenta\nBurna noć u Velikoj Kladuši- tri intervencije policije i 66 pacijenata u Hitnoj službi


Džepna knjiga : OSTRVO NA MESECU\nOcena: Još uvek nema ocena\tAutor: VILIJEM BLEJK\nVilijem Blejk je u svom stvaralaštvu dao moguće odgovore na večna pitanja čovekovog duha i egzistencije, vrline i greha, mržnje i praštanja, strasti i razuma, krivice i iskupljenja. Uronio je u mračne prostore ljudske psihe i podsvesti, mnogo pre Frojda i mnogo pre no što su pojmovi psihoanalize i dubinske psihologije bili uobličeni.\nPrevodilac: Bojan Belić, Povez: BROŠ, Format: B6\nVilijam Blejk (1757 – 1827) pesnik, slikar, grafičar, mistik i vizionar, jedna je od najuticajnijih i najzagonetnijih ličnosti svetske kulturne baštine. Dao je moguće odgovore na večna pitanja čovekovog duha i egzistencije, vrline i greha, mržnje i praštanja, strasti i razuma, krivice i iskupljenja. Uronio je u mračne prostore ljudske psihe i podsvesti, mnogo pre Frojda i mnogo pre no što su pojmovi psihoanalize i dubinske psihologije bili uobličeni. Za života jedva primećen, ostavio je nasleđu moderne poezije i slikarstva jedan od najsjajnijih i najdubljih uzleta ljudske kreativnosti i imaginacije poznatih pamćenju čovečanstva. Sve ključeve Blejkovih riznica tek treba da otkriju baštinici koji dolaze.


Projekti Archives - Stranica 5 od 6 - Udruženje poslovnih žena Srbije\nProjekat „Izgradnja kapaciteta i unapređenje inovativnosti žena preduzetnika“\nMart 2011 – mart 2012. Cilj ovog projekta je jačanje inovativnosti preduzetnica, osnivanjem inovacionih centara za žene (FEM INO) u okviru Udruženja poslovnih žena Srbije. Takođe, jačanjem kapaciteta lokalnih organizacija civilnog društva koje podržavaju žensko preduzetništvo, kao i prepoznavanjem i nagrađivanjem preduzetnica koje su inovativne ili inovacijama unapređuju rad svojih kompanija, UPŽ promoviše samozapošljavanje žena […]\nProjekat: “Žensko preduzetništvo: izgradnja kapaciteta, umrežavanje i mentorstvo”\nOktobar 2011 – mart 2012. Udruženje poslovnih žena Srbije pruža pomoć i sarađuje sa organizacijama koje podržavaju žensko preduzetništvo u lokalnim zajednicama, u cilju izgradnje kapaciteta kroz razvoj i rast broja članica, usluga i aktivnosti. Pored saradnje sa lokalnim organizacijama koje rade na osnaživanju žena, takođe je neophodno stupiti u kontakt sa ženama koje su […]\n2007 – 2012. Ovaj projekat je u toku i odvija se u svakoj od pet zemalja Zapadnog Balkana: Hrvatskoj, Srbiji, Makedoniji, Bosni i Hercegovini i Albaniji sa opštim ciljem da podstakne demokratske procese kroz izgradnju različitih mreža saradnje. Na forumima koji se održavaju u različitim gradovima (državama) svake godine, između neprofitnih organizacija, privatnog sektora i […]\nJun 2010 – jun 2012. Projekta ima za cilj da doprinese promociji ženskog preduzetništva u Srbiji kroz uspostavljanje nacionalne mreže Ambasadorki. Kampanje vezane za preduzetništvo u svim regionima u Srbiji će inspirisati žene da pokrenu sopstvene biznise i postanu preduzetnice. Ambasadorke će pomoći da se poveća poverenje između ciljnih grupa da bi osnovale nove firme […]\nEvropska mreža mentora ženskog preduzetništva\nNovembar 2011 – novembar 2013. Cilj projekta je jačanje ženskog preduzetništva širom Srbije kroz uspostavljanje nacionalne mreže mentora. Fokus projekta je pružanje kompletnih mentoring usluga preduzetnica koje su vlasnice preduzeća iz svih regiona u Srbiji sa ciljem da pomognu ženama da prevaziđu probleme koji se pojavljuju na početku poslovanja. Mentori će tokom projekta savetovanjem pomoći […]\nJune 2010-June 2011 „Jačanje dijaloga između organizacija civilnog društva Srbije i EU: Preduzetnice preduzetnicama otvaraju nove mogućnosti za razvoj ženskog preduzetništva“. Projekat je finansirala Evropska unija. Postignuta je saradnja između organizacija koje promovišu žensko preduzetništvo iz Srbije (Udruženje poslovnih žena Srbije) i iz Evropske unije (Udruženje jumpp iz Nemačke). Jačanjem ovog partnerstva omogućeno je stvaranje […]


Tumbaković: Borićemo se za prvo mjesto i plasman u A Ligu nacija - BIGportal.ba\nTumbaković: Borićemo se za prvo mjesto i plasman u A Ligu nacija\n4 Marta, 2020 4 Marta, 2020 028\nSelektor reprezentacije Srbije Ljubiša Tumbaković oglasio se posle žreba za Ligu nacija.\nSrbija je dobila najtežu grupu u B diviziji i igraće protiv Rusije, Turske i Mađarske.\nTumbakovič ne krije da “Orlove” čeka težak zadatak.\n“Dobili smo tešku grupu, jer igramo protiv dve selekcije koje su izborile plasman na prvenstvo Evrope, a Mađarska je selekcija koja iz godine u godinu napreduje. Međutim, naš akcenat u ovom trenutku je na ono što nas očekuje 26. marta u Oslu. Imaćemo dovoljno vremena da razmišljamo o takmičenju u Ligi nacija“, rekao je Tumbaković.\nSrbija će sa Rusijom odmeriti snage 6. juna u Moskvi.\n“Interesantno je da Srbija, od 2006. godine i osamostaljenja, nije bila u grupi za neko veliko takmičenje sa ovim selekcijama. Ovo će biti lepa prilika da se izmerimo. Uostalom do kraja godine nas očekuju tri utakmice sa Rusijom, u junu prijateljski meč, a onda dva duela u Ligi nacija“.\nSelektor naglašava da će Srbija ići na prvo mesto u grupi.\n“Liga nacija je opravdala svoje formiranje i sada već postojanje, a nama će svakako biti izazov da se borimo za plasman u A diviziju i mečeve protiv najjačih evropskih selekcija. Ponavljam, ipak, grupa je veoma teška, ozbiljna, verovatno najkvalitetnija u B diviziji. Imaćemo vremena da se fokusiramo na te duele, jer sada je prioritet Norveška“, zaključio je Tumbaković.\nNejmar predvodi Brazilce na OI u Tokiju?\nBajern slomio Šalke, četvrtoligaš šokirao Fortunu


Eco Expo & Conference 2012 - Dan u Beogradu\nNaslovna » BG svaštara » Ekologija » Eco Expo & Conference 2012\nAh Neša 28. februar 2012. Ekologija Postavite komentar\nPrvi balkanski Eco Expo & Conference 2012 biće održan 1. i 2. marta (10.00-16.00) u „Belekspo centru“ (Španskih boraca 74a).\nNa sajmu će se predstaviti svi proizvođači i firme koje se bave zaštitom životne sredine, zelenim tehnologijama, obnovljivim izvorima energije i energetskom efikasnošću, kao i predstavnici lokalnih i državnih vlasti i agencija, ambasada, privredne komore.\nGlavni cilj je podizanje svesti o zaštiti životne sredine i popularizacija u Srbiji, kao i ukazivanje na probleme sa birokratijom pri realizaciji projekata, animacija domaćih proizvođača, inovatora i pokretanje ove privredne grane. Prošlogodišnji Eco Expo prerastao je formu sajma, pa će ovogodišnje, balkansko, izdanje biti platforma za promociju i razmena profesionalnih iskustava i znanja iz različitih područja zaštiti životne sredine: voda, vazduh, zemlja.\nU saradnji sa PKS biće organizovane panel diskusije u svrhu razmene ideja, inicijativa i tehnologija. Posetioci će, uz besplatni ulaz, moći videti primere dobre prakse iz Srbije i stranih zemalja, zanimljive primere ekološkog prevoza, eksponate kao što su vetroagregati, elektroautomobili, elektrobicikli itd.\nOrganizator je „Zelena eko planeta“, a manifestaciju su podržali Sekretarijat za zaštitu životne sredine i Sekretarijat za komunalne i stambene poslove. (danubeogradu.rs)\nPrethodni Bitef teatar – repertoar za mart 2012.\nSledeći Delta City teatar: „Piksi i Zeka“


Inspektori iz UEFA-e obišli Koševo, traži se eventualna lokacija za izgradnju novog stadiona – Senzor.ba\nKategorija: Featured, Nogomet, SPORT\nInspektori iz Unije evropskih fudbalskih asocijacija (UEFA) obišli su stadion „Asim Ferhatović Hase“ na Koševu, a u cilju kontrole o ispunjavanju kriterija koje propisuju FIFA i UEFA za održavanje međunarodnih utakmica. U okviru posjete stadionu održan je i sastanak na kome su osim najavljene delegacije UEFA-e također bili prisutni predstavnici Općine Centar, Javne ustanove „Centar za sport i rekreaciju“ i Nogometnog saveza Bosne i Hercegovine.\nOvom prilikom su prezentirani konkretni koraci na modernizaciji stadiona na Koševu koje je poduzela lokalna zajednica u saradnji sa Ministarstvom kulture i sporta Kantona Sarajevo, za šta su zajedno izdvojili milion maraka.\nFaza modernizacije podrazumijeva pojačanje rasvjete na reflektorima i sportskom semaforu, opremanje sobe za centralno upravljanje sistemom sigurnosti na stadionu, uređenje prostora za zagrijavanje rezervnih igrača, te proširenje prostora sa klupama za smještaj stručnih štabova i rezervnih igrača.\nStručni tim UEFA-e u radnoj je posjeti našoj zemlji, gdje će sa odgovarajućim predstavnicima NS/FS BiH pregledati u kakvom je stanju infrastruktura na stadionima Premijer lige BiH.\nPlanirano je da UEFA stručni tim zajedno sa stručnjacima NS/FS BIH ustanovi ne samo kakva je infrastruktura na stadionima premijerligaških klubova, već i da procijeni koji bi od tih stadiona mogao biti na listi potencijalno perspektivnih za unaprijeđenje na nivo treće i četvrte kategorije po UEFA Propisima za infrastrukturu stadiona.


Crno - beli bolji od Olimpije (FOTO) - Jadranska liga, Košarka, Top News\nCrno – beli bolji od Olimpije (FOTO)\nAleksandar Milosavljević 01.12.2013., 16:58\nU preostalim utakmicama 10. kola Jadranske lige od 19 sati igraju Mega Vizura – Radnički i Igokea – Budućnost.\n4/4: Čim je počela poslednja deonica Bogdanović je u svom stilu preuzeo stvar u svoje ruke. Prvo je trojkom povisio na 52:44, njegov posao nastavio je Musli da bi ponovo Bogdanović, doneo veliku prednost domaćem timu pogodivši trojku za 59:46, 4 minuta pre kraja meča. Potom je Bezbradica ubacio još dva poena za 61:46 i time je praktično rešeno pitanje pobednika. Do kraja meča, viđeno je par neefikasnih minuta, ali je Partizan uspešno priveo meč kraju, te upisao pobedu rezultatom 63:52.\n3/4: Na samom startu treže deonice Olimpija je stigla do izjednačenja pri rezultatu 35:35 međutim to je bilo sve od slovenačkog tima u trežoj deonici. Partizan se ubrzo ponovo „odlepio“ stigavši do 44:38 preko Dala i Milutinova. Vladović je trojkom smanjio prednost Beograđana na tri poena ali je do kraja treće deonice uglavnom preko Milutinov, koji je fauliran dva puta, Partizan sa linije slobodnih bacanja ponovo povećao svoju prednost. U poslednjih 10 minuta igre ušlo se sa prednošću 49:44 za Partizan.\n2/4: I u drugoj četvrtini ekipe su igrale i pogađale u serijama. Najpre je Olimpija na početku napravila seriju od 8:0 i tako došla do maksimalnih +11, da bi u psolednja četiri minuta Partizan postigao 13, a da pri tome nije primio nijedan poen pa je od rezultata 22:31 došao do 35:31 što je i rezultat prvog poluvremena. Dvocifreni u Partizanu posle 20 minuta igre su Bogdanović sa 15 (3/3 trojke) i Kinsi sa 10 poena. Na drugoj starni uz Gailijusa koji se nije upisao u drugoj četvrtini jedini koji ima više od tri poena je Jakov Vladović koji je ubacio dve trojke.\n1/4: Nakon veoma slabog početka meča kada su gosti u dva navrata imali čak po osam poena prednosti (2:10, 12:20) košarkaši Partizana su na kraju prve četvrtine uspeli da smanje zaostatak na pristojna tri poena. Od samog starta je bilo primetno da su crno-beli prilično umorni što nije ni čudo ako se zna da Duško Vujošević ima vrlo mali fond igrača. U prvih 10 minuta najefikasniji su bili Bogdan Bogdanović sa devet poena na jednoj i Litvanac Gailijus sa 11 poena na drugoj strani.\nNakon bolnog evroligaškog poraza u Parizu od Nantera košarkaši Partizana već danas u meču 10. kola Jadranske lige sa početkom od 17 časova pred svojim navijačima u Pioniru dočekuju ljubljansku Olimpiju.\nIako tabela to ne govori pošto su ljubljančani na poslednjem mestu sa samo dve pobede u prethodnih devet mečeva ovaj duel je svakako derbi kola pošto su Slovenci konačno prevazišli sve probleme koji su ih tištili na početku sezone. Sa druge strane crno-beli muku muče sa povredama igrača i i dalje nemaju zamenu na poziciji plejmejkera za Lea Vestermana, ali i dalje pružaju vrlo dobre partije.\n„Ponovo igramo u terminu koji nije najsrećniji, bolje bi bilo da igramo, recimo, od 19 časova. Kao i mnogo puta do sada, pomoć publike nam je neophodna da bismo ostali na poziciji na kojoj se nalazimo. Olimpija ima mnogo bolji tim nego što bi se moglo reći na osnovu rezultata. Oni su svoje probleme, kako finansijske, tako i igračke, prevazišli i igraju sve bolje. Dobro su pokriveni jer na svakoj poziciji imaju po dvojicu igrača“ – rekao je u najavi ovog meča trener Partizana Duško Vujošević.\nPored povreda veliki problem za srpskog šampiona predstavljaće i umor vodećih igrača koji su u poslednjih nekoliko utakmica provodili i po 35 do 40 minuta na parketu pa je pitanje koliko im je snage ostalo za duel protiv Olimpije, a već u četvrtak Partizan takođe u Pioniru u jednom od odlučujućih mečeva za plasman u Top 16 Evrolige dočekuje Budiveljnik i u tom meču jednostavno nema pravo na poraz.\nŠto se tiče preostalih srpskih klubova u ABA ligi Mega Vizura i kragujevački Radnički će odmeriti snage u međusobnom duelu od 19 časova u Smederevu, dok je Crvena zvezda u subotu savladala Krku u Novom Mestu.\nABA ligaKK Partizan\nPrethodna vest Miha sa Sampom ostao neporažen na Meaci, Roma izbegla poraz (VIDEO)\nSledeća vest Liverpul se obrukao u Halu (VIDEO)\nJovan Dević 24.02.2021., 22:15\nMiha sa Sampom ostao neporažen na Meaci, Roma izbegla poraz (VIDEO)\nLiverpul se obrukao u Halu (VIDEO)


Roma remizirala 0:0 sa Verononom u subotu, ali utakmica je registrovana službenim rezultatom 3:0 za Veronu - EhoMag\nby H H September 22, 2020 September 22, 2020 06\nRoma je izgubila službenim rezultatom uvodnu utakmicu sezone Serije A protiv Verona, nakon kršenja pravila registracije igrača.\nEkipa Paula Fonsece remizirala je 0:0 sa Verononom u subotu, ali Italijanski savez je zvanično registrovao utakmicu službenim rezultatom 3:0 u korist domaćina.\nNaime, veznjak Amadou Diawara u julu je napunio 23 godine, ali je greškom uvršten na spisak za mlađe od 22 godine. Igrači mlađi od 22 godine nisu obavezni za prijavu 25 igrača prije utakmice, što znači da bi dodatni igrač mogao biti uključen u sastav.\nKako nije bio registriran kao jedan od 25 fudbalera, Diawara nije imao pravo nastupa na otvaranju sezone u Veroni, ali počeo je zajedno s Jordanom Veretoutom u veznom redu i igrao većinu od 90 minuta.\nRoma je već najavila žalbu na ovu odluku…\nAlvaro Morata na posudbi u Juventusu\nNovi trener Barcelone šokirao: Ne računa na Luisa Suareza\nDva igrača Manchester Cityja imaju korona virus


Donošenje i oblik pravnog akta | SerbianForum\nSubjekti koji donose akt, nadležnost u ovom slučaju je ovlašćenje odredjenog subjekta državnika i nedržavnika da donosi odredjene akte. Nadležnost se daje onom subjektu za koga se smatra da će na najbolji način doneti pravni akt sa obizirom na interese čitavog pravnog poretka.\nPostupak donošenja, obuhvata unapred predvidjene konkretne radnje pomoću kojih se pravni akt stvara. Postupak ima za cilj da ubrza ili uspori donošenje akata, da omogući pravilno i dobrovolno ispitivanje činjenica i da spreči uticaj subjektivnih faktora. Ukoliko postupak nije odredjen donosilac je slobodan u pogledu donošenja pravnog akta.\nMaterijalizacija, je izražavanje psihičkog akta usmeno, pismeno, preko posrednika, tako se obezbedjuje da njegovu sadržinu saznaju sva lica koja za to imaju pravne interese.


INFO GRAD KIKINDA, 20. septembar | Ami Naxi Radio 89.7Mhz\nDanas je petak, 20. septembar\nUrgentne ekipe za hitnu medicinsku pomoć Kikinda u toku jučerašnjeg dana intervenisale su 15 puta, 9 intervencija bilo je na poziv pacijenata, dok je u ambulanti obavljeno 6 pregleda.\nNa teritoriji Severnobanatskog okruga u toku jučerašnjeg dana registrovane su tri saobraćajne nezgode, dve na području Kikinde i jedna u Adi. U pomenutim nezgodama pričinjena je materijalna šteta.\nBesplatan parking do ponedeljka:\nJP „Кikinda“ tokom trajanja manifestacije „Dani ludaje“ neće obavljati naplatu parkiranja. Redovna kontrola na uličnim parkiralištima u zoniranim delovima grada počeće u ponedeljak, 23. septembra, od 7 časova.\nBesplatni pregledi u Bolnici:\nU okviru akcije besplatnih preventivnih pregleda u nedelju, 22. septembra u Opštoj bolnici u Kikindi građani će moći da obave EKG i merenje krvnog pritiska, provere nivo šećera u krvi, tumor markere gastrointestinalnog trakta, urade ultrazvuk abdomena i otorinolaringološki pregled. Pregledi će se obavljati u periodu od 8 do 16 časova. Zdravstveno osiguranje nije obavezno, a pacijenti ne moraju biti sa teritorije Severnobanatskog okruga.\nU okviru porgrama manifestacije „Dani ludaje“ tradicionalni karneval maskiranih predškolaca biće održan danas u 15 sati, kada će mališani obučeni u kostime sa jesenjim motivima prošetati centrom grada, a nakon toga u dvorištu Muzeja biće održana karnevalska žurka „Kinderbal“. Večeras sa početkom u 21 sat koncert će održati pop pevač Željko Joksimović, dok će od 23 sata publiku zabavljati Aca Lukas.\nBanatski fruštuk na gradskom trgu počinje sutra u 10 sati, a u isto vreme biće otvoren i Mini sajam preduzetnika. Proglašenje pobednika u kategoriji najteže i najduže bundeve zakazano je za subotu u 13 sati.\n„Enigmatski Dani ludaje“:\nEnigmatski klub „Kikinda“ poziva sve članove i zainteresovane ljubitelje enigmatike na Enigmatske Dane ludaje, koji će biti održani u subotu, 21. septembra u Kulturnom centru. Početak takmičenja zakazan je za 12 časova. Sa početkom u 12 sati biće održano Šesto otvoreno prvenstvo Kikinde u rešavanju enigmatskih zadataka, a od 13 časova Četvrto otvoreno prvenstvo Kikinde u rešavanju sudokua. Kotizacija za ova dva nadmetanja se ne naplaćuje, a svi zainteresovani su dobrodošli, bez obzira na enigmatsko iskustvo.\nIzložba dečjih literarnih, video i PowerPoint radova nastalih na konkursu „Nedelja stvaralaca evropske baštine“, biće otvorena večeras u 19 sati. Iz našeg grada na konkursu je učestvovalo jedanaestoro dece.\nDinar je danas neznatno promenio vrednost prema evru i zvanični srednji kurs iznosi 117,59 dinara za jedan evro objavila je Narodna banka Srbije.\nU okviru 6. kola Vojvođanske fudbalske lige „Istok“ kozaračka „Sloboda“ u subotu na svom stadionu dočekuje „Slogu“ iz Plandišta. Utakmica će biti humanitarnog karaktera, sav prihod od prodatih ulaznica namenjen je za lečenje Tise Sredojev. FK „Sloboda“ će istu sumu novca koja bude prikupljena od prodatih karata donirati u istu svrhu. U okviru Srspke lige Vojvodina, takođe u subotu, velikoselska „Kozara“ igraće u Bečeju protiv istoimene ekipe. U nedelju, 22. septembra na Vašarištu će se igrati gradski derbi između ŽAK- i Kikinde. Sve utakmice počinju u 16 sati.\nU okviru 2. kola ARKUS lige MRK „Kikinda Grindeks“ će u subotu, 21. septembra sa početkom u 19 sati igrati u Kostolcu protiv „Rudara“.\nDanas pretežno vedro sa umerenim severnim vetrom. Najviša temperatura u Kikindi biće 20 stepeni.\nVeliki koncert hora i orkestra “Attendite“ Kulturnog centra Kikinda


Vesti online / Sport / Tenis / Lazićeva i Jovanović prvaci države\nLazićeva i Jovanović prvaci države\nČlan Crvene zvezde Ognjen Jovanović i teniserka Smedereva Marina Lazić novi su državni prvaci u tenisu u dvorani za seniore, koji je održan u Novom Pazaru.\nJovanović, koji je na prvenstvu bio postavljen za petog nosioca, u finalu je savladao člana Agrimesa Sašu Vidojevića rezultatom 2:0, po setovima 7:5, 6:4.\nPrvi favorit u ženskoj konkurenciji, Lazićeva, trenutno 893. igračica na WTA listi, opravdala je ulogu favorita i sa 6:3, 6:4 u finalu pobedila Violetu Janković iz Partizana.\nDirektor takmičenja Edis Fetić izrazio je zadovoljstvo prikazanom igrom na petodnevnom takmičenju na terenima sa betonskom podlogom.\n"Zadovoljni smo odzivom jer uz titule prvaka države ide i pozivnica za glavni žreb jednog od turnira iz 'fjučers' serije, koji su šansa da se osvoje bodovi za svetsku listu", rekao je Fetić na radiju "Sto plus".\nDvoransko prvenstvo Srbije za seniore organizovali su teniski klub Fetić iz Novog Pazara i Teniski savez Srbije.\nTeniski šampionat Srbije


Izlečila sam antibiotikom urinarnu infekciju, ali se bojim da će se možda ponovo vratiti. Koliko je verovatno da se to desi i koliko dugo sam nakon izlečenja zaštićena od moguće nove infekcije? Kako najbolje da se zaštitim? - Pitaj lekara\nNaslovna/ Ostalo/Izlečila sam antibiotikom urinarnu infekciju, ali se bojim da će se možda ponovo vratiti. Koliko je verovatno da se to desi i koliko dugo sam nakon izlečenja zaštićena od moguće nove infekcije? Kako najbolje da se zaštitim?\nOstalo Pitaj Lekara 8 месеци 1 Odgovor 73 pregleda 0\n4 јуна, 2019 u 1:46 pm\nZdrave osobe sa jakim imunim sistemom uglavnom nemaju problema da se izbore sa invazijom bakterija. U situacijama kada stres, bolest, fizička povreda, ili loša i nepravilna ishrana oslabe imuni sistem, bakterije lako pobede odbrambene ćelije i dolazi do urinarne infekcije. Trudnoća, menopauza i seksualni odnosi takođe mogu da povećaju rizik, i dovedu do infekcija urinarnog trakta. Da biste sprečili ponovnu pojavu urinarne infekcije, preporučujemo Vam korišćenje prirodnih preparata koji sadrže čitav plod Severno Američke brusnice (sok, opnu, mesnati deo I seme). Ovakvi preparati sprečavaju vezivanje bakterija u urinarnom traktu, tako da štetne bakterije ne mogu da se nasele i ponovo izazovu urinarnu infekciju. Rezultati odredjenih studija su pokazali da su ovakvi preparati mnogo efikasniji u sprečavanju urinarnih infekcija, u poredjenju sa drugim proizvodima koji sadrže samo delove brusnice.


Rijeka – prvi grad u Hrvatskoj sa sistemskim upravljanjem energijom | Energetski portal Srbije\nFoto-ilustracija: Unsplash (Austin Distel)\nGradu Rijeci službeno su uručeni sertifikati ISO50001:2018 kojima je uspostavljen sistem upravljanja energijom u dve upravne zgrade Grada. U sistem su za sada uključene upravne zgrade Grada Rijeke na adresama Korzo 16 i Titov trg 3, kao značajni potrošači energije koja se najvećim delom koristi za klimatizaciju, kancelarijsku opremu i grejanje.\nGrad Rijeka je, zajedno sa Zadrom, Velikom Goricom i Osijekom, među prvim jedinicama lokalne samouprave u Hrvatskoj koje uvode sistemsko upravljanje energijom prema normi ISO50001:2018, koje se sprovodi u okviru projekta Compete4SECAP čija je ukupna vrednost 13.298.000 kuna (1,8 miliona evra). Projekat se finansira iz Evropskog programa za istraživanje i inovacije Obzor 2020, a hrvatski partner je udruga DOOR (Društvo za oblikovanje održivog razvoja).\nGrad Rijeka sprovodi aktivnosti nadogradnje na postojeće obaveze predviđene Zakonom o energetskoj efikasnosti, a to su, pre svega, donošenje lokalne politike sistemskog upravljanja energijom, uspostavljanje energetskih (EE) timova, kao i praćenje i izveštavanje o potrošnji električne i toplotne energije i vode putem ISGE aplikacije. Uz to se planiraju i sprovode netehničke mere, kao što su edukacija u cilju promene ponašanja zaposlenih i bolja regulacija potrošnje energije u zgradama kroz automatizaciju ili unapređenje procedura.\nPrema dosadašnjim iskustvima procenjuje se da će se u zgradama uštedeti od 5 do 10 odsto ukupne potrošnje energije nakon potpune primene sistema. Gradonačelnik Rijeke Vojko Obersnel i Tajana Jukić Neznanović, viša savetnica gradonačelnika i specijalistica za energetiku, u petak 7. februara održali su konferenciju za medije i predstavili dosadašnje aktivnosti Grada Rijeka na dobijanju standarda sistemskog upravljanja energijom ISO50001:2018.\nsistemsko upravljanje energijom\nEvropski program za istraživanje i inovacije Obzor 2020\nTajana Jukić Neznanović


Arheološko nalazište u Grebnu – Uroševac\nNa osnovu tragova ruševina i temelja zapaženih na ovom nalazištu, možemo reći da se radi o kultnom objektu ranohrišćanskog perioda V-VII veka. Zidovi, odnosno temelji, su napravljeni od polu-obrađenih...\nGradina (Tvrdjava) Dubovca\nGradina (Tvrdjava) Dubovca pozicionirana je na brdu Čečana, deo grebena Ćićavice nedaleko od Vučitrna, najbolje dokazuje najstariji dokaz tvrđave iz Kasnog Antičkog Perioda. Okružni zidovi koji okružu...\nGradina (Tvrdjava) Hisar Kastrca\nArheološki lokalitet tipa utvrdjenja u Kastrcu, pozicioniran oko 12 kilometara severozapadno od Suve Reke odnosno poznat i kao Hisar Kastrca, posvedočeno je da je ovo višeslojni arheološki centar kont...\nGradina (Tvrdjava) Lapušnika\nProstire se u podnožje planina Drenice, južno od Klisure Lapušnika, oko 10 km jugo-zapadno opštinskog centra Glogovca. Gradina (Tvrdjava) Lapušnika imao je zid tvrdjava sa dimenzijama oko 200 sa 300 m...\nGradina (Tvrdjava) Strovca\nU selu Strovсe, nalazi se Gradina (tvrdjava) poznata po imenu Gradina kod Strovca. Ovaj arheološki lokalitet ima indikacija upotrebe od praistorije, kasne antike i ranog srednjeg veka. Na obroncima br...\nGradina (Tvrdjava) Topanice\nGradina (Tvrdjava) Topanice pozicioniran je oko 50 metara severno na levoj strani puta koji povezuje selo Topanice sa selom Domorovce. Ova Gradina nalazi se na lokalitetu poznat mikrotoponimom ‘Popovc...\nHumka u Ðinovce (Ilirski tumul)\nVelika humka u Ðinovce (Ilirski tumul), je veoma redak slučaj na Kosovu jedne humke sa monumentalnim dimenzijama prečnikom od 84 metara u pravcu istok-zapad i 73 metara u pravcu sever-jug. Humka ima v...\nIlirske tumule u Podkamenu-Ljobožde\nSelo Ljubožde nalazi se na zapadno od Istoka, i karakterizovana je identifikacijom jednog arheološkog lokaliteta poznatom sa mirkotoponimom Livadhi (Livadje) pozicioniran samo nekoliko stotine metara ...


Šta su političari poručili nakon raspuštanja Skupštine • RTK\nŠta su političari poručili nakon raspuštanja Skupštine\nVećinom glasova poslanika raspušten je šesti saziv Skupštine Kosova, što otvara vrata novim parlamentarnim izborima, koji bi trebalo da se održe krajem septembra ili početkom oktobra. Sednici na kojoj se glasalo o raspuštanju parlamenta, usvojen je sporazum o IPA fondovima. Današnoj sednici nisu prisustvovali poslanici Srpske liste.\nOd prisutnih 106 poslanika glasalo je 92-oje. Za raspuštanje skupštine je bilo 89 poslanika, dvoje uzdržanih, dok je poslanik Miljaim Zeka bio protiv. Odluka o raspuštanju parlamenta je doneta nakon što je usvojen sporazum o IPA fondovima između Kosova i EU za 2018. godinu, vredan 100 miliona evra. Jedino je Demokratski savez Kosova bio za raspravu pre glasanja o raspuštanju skupštine, čiji predstavnik je naveo da će ova vlada ostati upamćena po najglomaznijoj administraciji, kao i proterivanju stranih državljana.\n,,Tokom mandata nismo dobili viznu liberalizaciju niti smo pristupili Interpolu, a obeležili su ga i skandali ministara, dok je predsednik zaposlio špijuna iz Srbije, tako da možemo da kažemo da je PAN bio kulminacija nepotizma. Tokom dve godine u skupštini se nije razgovaralo o ekonomiji i obrazovanju, a usvojeno je 30 odsto agende zahvaljujući dobroj volji opozicije. Dijalog sa Srbijom je vođen bez legitimiteta, a predsednik je prekoračio svoja ovlašćenja. Bilo je i napredaka, kao što je transformacija KBS-a i usvajanje Zakona o Trepči, što je urađeno zahvaljujući dobroj volji opozicije”, kazao je Hoti.\nLider Samoopredeljenja Aljbin Kurti je nakon raspuštanja parlamenta rekao da je dobro što je većina poslanika glasala za, dodajući da od novih predstavnika institucija očekuje bolji i efikasniji rad.\n"Mislim da sledeća vlada ne bi trebalo da donosi odluke, poput demarkacije, već se mora baviti velikim stvarima, poput borbe protiv korupcije, za kvalitetnije obrazovanje, zdravstvenu zaštitu. Potrebna nam je vlada koja će postići napredak u evrointegracijama. Pred nama je ozbiljan posao, ali nikada više uz ovako loše odluke. Dijalog sa Srbijom je prioritet, nismo protiv njega, ali smo za dijalog zasnovan na principima. Naš prioritet biće borba protiv korupcije i zapošljavanje mladih“, rekao je Kurti.\nLider Alijanse za budućnost Kosova Ramuš Haradinaj je za medije izjavio da je Kosovo pokazalo političku zrelost, navodeći da je Alijansa otvorena za saradnju sa Inicijativom Fatmira Ljimaja i Alijansom za novo Kosovo Bedžeta Pacolija.\n„Konceptom 100% države priključili smo se PDS-u, otvoreni smo i za Inicijativu i za AKR. Mi smo pobednici, kao i Kosovo jer smo raspuštanjem Skupštine poslali signal o visokom nivou demokratije. Kosovo je poslalo i signal zemljama regiona i Vašingtonu o visokom stepenu političke zrelosti“, rekao je Haradinaj.\nBivši predsednik skupštine i lider DPK Kadri Veselji je izjavio da će se ispred ove stranke kandidovati za premijera.\n„Rekao sam da su izbori neizbežni. Kao predsedavajući Skupštine, srećan sam što su sve parlamentarne grupe ispoštovale ovu inicijativu. Ja, Kadri Veselji, biću kandidat za premijera Republike Kosovo. Svi uzurpatori će morati da odu jer je zakon jači od njih. Borba protiv korupcije i pravna država kao na zapadu biće naša orijentacija“, rekao je Veselji.\nNovinarima su se obratili i funkcioneri Alijanse za budućnost Kosova i Socijaldemokratske inicijative Ahmet Isufi i Biljal Šerifi. Isufi je rekao da je ova vlada tokom dve godine postigla ono što druge nisu za 20 godina. Glavnu ulogu u nastavku dijaloga sa Srbijom imaće Vlada Kosova, rekao je Isufi, dodajući da će morati narodu da garantuje da se u Briselu neće razgovarati o unutrašnjim pitanjima. Šerifi je istakao da dosadašnja vladajuća koalicija treba da položi račune građanima za svoj rad, dodajući da očekuje podršku birača za ulazak u parlament. Predsednik Kosova je sada u obavezi da raspiše izbore. Prištinski mediji kao najverovatniji rok navode 6. oktobar jer Centralna izborna komsija traži više vremena za pripremanje izbornog procesa. Mediji spekulišu da bi predizborna kampanja mogla da traje samo 10 dana, od 24. septembra do 5. oktobra.\nKP: Sto pripadnika KP na lečenju zbog psihičkih problema


Kakvo nas vreme očekuje u maju: Kiša, ponegde i sneg, a evo kad počinju vrućine - PressLider.rs\nKakvo nas vreme očekuje u maju: Kiša, ponegde i sneg, a evo kad počinju vrućine\n6. maja 2019. 6. maja 2019. Marina Trmčić\t0 Comments kiša, maj, RHMZ, sneg, vreme, VRUĆINE\nHladno i kišovito vreme očekuje se do 18. maja, od kada će, prema prognozi RHMZ, uslediti porast temperature sa manjom verovatnoćom za pojavu kiše i grmljavine.\nDanas i sutra u Srbiji će biti veoma hladno vreme za maj, sa maksimalnim temperaturama od 8 do 14 stepeni, uz kišu, a u planinskim predelima i sa snegom, rekao je meterolog Nedeljko Todorović za Tanjug dodajući da se u utorak uveče i tokom noći očekuje delimično razvedravanje.\nTodorović kaže da će u sredu u jutarnjim satima biti hladno, a u nižim predelima u većini mesta u zemlji postoji rizik i za prizemni mraz.\nUz razvedravanje tokom dana usledilo bi i poboljšanje vremena i porast dnevne temperature koja bi u većini mesta dostigla vrednosti od 18 do 20 stepeni, kaže Todorović.\nPrema njegovim rečima, već u četvrtak doći će do naoblačenja i biće dosta kiše, ali ne i značajan pad temperature.\nKiša će u slabijem intenzitetu i ređe padati i u petak, a u subotu će uslediti kratkotrajna pauza što se tiče padavina.\n„Od nedelje 12. maja i u polovini prve sedmice očekuje nas opet jače zahlađenje sa kišom, pljuskovima i grmljavinom, u planinskim predelima, iznad 1.500 metara ponovo snežne padavine“, kaže Todorović i dodaje da gledajući narednih 10 do 15 dana očekuje nas tipično majsko vreme, sa čestom pojavom kiše, pljuskovima i grmljavinom.\nKaže i da se očekuje natprosečna količina padavina, ponegde i dvostruko veća količina padavina u odnosu na dvogodišnje proseke.\n„Analizirajući očekivanu prognoziranu količinu padavina u prvoj polovini maja meseca, kolege hidrolozi očekuju da bi u narednoj sedmici srednji i mali vodotoci imali porast do granice redovne odbrane od poplava, a inače veliki vodotoci neće još da reaguju na ove majske kiše“, kaže Todorović.\nU majskim zahlađenjima sa ovakvim temperaturama uobičajena je pojava snega, kaže Todorović i dodaje da se to odnosi na planinske predele, kao što su u nižim predelima uobičajene obilne kiše, a po razvedravanju može čak i da bude mraza.\n„Maj mesec je izuzetno promenljiv i poznat je u ovom delu sveta, u Evropi i kod nas na Balkanu, kao jedan od najkišovitijih meseci zajedno sa junom, a sa kišom dolazi i svežina, koja se ne javlja svake godine u intenzitetu kao što je ove, ali ovo su uobičajene vremenske prilike, ne za svaku godinu, gledajući duži niz decenija“, kaže Todorović.\nPromocija knjige priča Vesne Kapor „Venac za ocaˮ →


pink.rs | Velika Kladuša: Požar u centru za migrante, povređeno 29 osoba\nVelika Kladuša: Požar u centru za migrante, povređeno 29 osoba\nNajmanje 29 osoba povređeno je u velikom požaru koji je jutros oko 6.30 izbio u privremenom prihvatnom centru za nekoliko stotina migranata "Miral" u Velikoj Kladuši, na severozapadu Bosne i Hercegovine, objavio je Klix.ba.\nIzvor: Klix.ba/Tanjug, Foto: Beta\nKako je za sajt rečeno u policiji, na licu mesta je veliki broj vatrogasaca, a nekima od povređenih pomoć se ukazuje u Domu zdravlja u Velikoj Kladuši, dok su neki upućeni u Kantonalnu bolnicu u Bihaću.\nTačan uzrok požara biće poznat nakon uviđaja koji će početi pošto se požar lokalizuje i putpuno ugasi, a prema prvim, nezvaničnim informacijama, uzrok je ljudska nepažnja.\nBrojni migranti trenutno se nalaze ispred objekta i s nevericom gledaju vatru i dim koji se nadvija iznad zgrade.\nPre dva dana Operativni štab za pitanje migracija u BiH razmatrao je mogućnost izmeštanja iz urbanih sredina dva prihvatna centra, "Bira" u Bihaću i "Miral" u Velikoj Kladuši, i da ih izmesi na novu lokaciju u mestu Vučijak.


07-09-2019 23:08 Ratni izveštaji Sirija / Irak Svet Planeta\nKratkotrajno primirje u Idlibu privodi se kraju u naredna 24 sata, objavio je u subotu ujutro Al Vatan.\nPrema Al Vatanu, primirje koje su započele ruske oružane snage bila je samo privremena mera koja treba da se okonča u nedelju ujutro.\nSirijska publikacija je dodala da su džihadisti DŽabhat Al Nusra više puta kršili primirje. Međutim, vojni izvor u Damasku rekao je da zasad nije ništa zvanično i da je malo verovatno da će Sirijska arapska armija (SAA) započeti novi napad u narednih nekoliko dana.\nIzvor kaže da je SAA već rasporedila svoje snage oko južne regije Al Gab ravnice, jer je ovo mesto njihove sledeće ofanzive na severu Sirije.\nIstovremeno, sirijska vojska je takođe poslala pojačanja na severoistok zemlje pokrajine Latakija; ova ofanziva treba da se izvede u koordinaciji sa operacijom Al Gab.\nDa bi sirijska vojska obezbedila severni region Al Gab, koji je trenutno pod kontrolom grupa poput Hadžat Tahrir Al Šam i grupe Huras Al Din, sirijska vojska će morati da zauzme strateški važan grad Kabani i okolne vrhove brda.\nKabani nadgleda veći deo područja koja se nalaze u delu ravnice Al Gab koji kontrolišu militianti, tako da je zauzimanje ovog grada visoki prioritet komandi sirijske vojske.\nPročitajte OVDE gde još stiže pojačanje.


Obnovljivi izvori energije – budućnost koja još uvek puno košta – TV Kikinda\nObnovljivi izvori energije – budućnost koja još uvek puno košta\nObnovljiva energija se dobija iz prirodnih resursa koji se konstantno obnavljaju. Reč je o energiji sunčeve svetlosti, vetra, biomase, geotermalnih voda. Ova energija umnogome je jeftinija od sadašnjih struje i gasa, a JP “Toplana” ima nekoliko studija o iskorištenju potencijala takozvanih “čistih” tehnologija.\n-Dva osnovna izvora obnovljive energije koji se mogu koristiti kod nas su biomasa iz poljoprivredne proizvodnje i geotermalna energija. Proizvodnja biomase još uvek nije ustrojena u našoj zemlji, a poljoprivredni proizvođači nisu zainteresovani za ovaj posao – istakao je Miroslav Čičulić, direktor JP “Toplana”.\nOn napominje da je grejanje na biomasu izuzetno skupa investicija jer je potrebno 15 do 20 godina da bi se ona isplatila.\n-Mnogo bliža nam je geotermalna energija i ka njoj treba da stremimo. Kompletan panonski basen leži na geotermalnoj energiji, a naše komšije Mađari to su iskoristili da otvore banje i da se greju. Najveći problem je novac jer je to jako skupa investicija koja košta desetine miliona evra – obašnjava Čičulić.\nZa ovakve investicije, mišljenja je naš sagovornik, neophodan je privatan partner koji bi uložio sredstva i prodavao energiju koju dobija iz obnovljivih izvora Smanjenje cene daljinskog grejanja ukoliko bi se koristili obnovljivi izvori energije moglo bi da se dogodi tek nakon što se uložen novac u investiciju isplati. Bez obzira na poteškoće koje donosi ovakva investicija naš sagovornik smatra da je energija iz prirodnih resursa budućnost koja će se kad tad iskoristiti.\n← Proizvodnja mangulica sve interesantnija proizvođačima “Cvet i leptir” od 4000 čepova →


POTVRĐENO IZ "AUTOPUTEVA RS" Iduće godine radovi na deonici Vukosavlje – Brčko\nDirektor Javnog preduzeća “Autoputevi Republike Srpske” Dušan Topić izjavio je da bi naredne godine mogli da počnu radovi na izgradnji deonice auto-puta Vukosavlje-Brčko, duge 33 kilometra.\nTopić je rekao da je u toku usvajanje plana parcelacije za tu deonicu auto-puta, nakon čega sledi eksproprijacija, prenosi Srpskainfo.\nOn je podsetio da je Vlada na poslednjoj sednici usvojila važnu odluku o finansiranju, projektovanju i izgradnji deonice auto-puta Vukosavlje-Brčko, vredne 600 miliona KM.\n– Deonica je duga 33 kilometra, odnosno do granice distrikta. Prvi korak je raspisivanje javnog poziva za finansiranje i izgradnju. To je poseban način javne nabavke. Ukupna cifra je 600 miliona KM. Potrebno je naglasiti da ovo nije samo cena izgradnje, već i troškovi finansiranja – rekao je Topić za Glas Srpske.\nTopić je objasnio da je sama izgradnja procenjena na 480 miliona KM, dok su 120 miliona KM troškovi u koje se ubrajaju provizija, kamate i neke druge naknade.\nOdlukom Vlade, tvrdi Topić, “Autoputevi” su dobili saglasnost za raspisivanje tendera, koje je pripremljen, ali se čeka da odluka postane pravosnažna, odnosno da bude objavljena u “Službenom glasniku”.\n– Čim to bude, objavićemo tender i biće rok od nekih 30 dana za pretkvalifikaciju. Sam postupak se sastoji iz tri faze. Prva je pretkvalifikacija, druga je kompetitivni dijalog sa pretkvalifikovanim kompanijama, a treća dostavljanje konačnih ponuda. Očekujemo da ćemo do kraja godine doći do finalizacije, eventualno i do mogućnosti izbora i dodele ugovora – istakao je Topić.\nTopić je najavio da za iduću sedmicu, odnosno sednicu Vlade pripremaju istu odluku za drugu deonicu koja ide od Brčkog preko Bijeljine do Rače.\n– Pre toga imamo i deo koridora Pet ce, koji je preostao da bude izgrađen u dužini od 35 kilometara od Tovire do Vukosavlja, i o tome pregovaramo. To su tri aktivnosti koje bi do kraja godine trebalo da definišu finansiranje ka Srbiji. Praktično, idemo u susret aktivnostima koje je Srbija već počela prošle godine, a to je izgradnja auto-puta Kuzmin-Rača i mosta preko Save u Rači – rekao je Topić.\nBONUS VIDEO: Vucic i Dodik dobijaju prvu karticu za ulazak na autoput\nDEONICA DUGA 70 KILOMETARA Vlada Srpske za auto-put Vukosavlje-Brčko priprema 300 MILIONA EVRA\n"PONUDIĆEMO PREDLOG TRASE AUTO-PUTA KOJA ĆE IĆI KROZ BRČKO" Gradonačelnik Distrikta očekuje nastavak razgovora sa "Putevima RS "\n"MI SMO MEĐU NAJJEFTINIJIM U EVROPI" Putarina 39 puta veća nego u Švajcarskoj, direktor "Autoputeva" cene OVAKO PRAVDA\nCENA 11 EVRA U Zavodu za transfuzijsku medicinu RS uvode uslugu serološkog testiranja\nU Zavodu za transfuzijsku medicinu Republike Srpske uvode se usluge serološkog testiranja na antitela na korona virus, a cena pojedinačnog testa je 22,5 KM.\nPREVARANTU 20 MESECI ZATVORA Porodice lagao da zna gde su posmrtni ostaci njihovih najbližih i tražio DA PLATE ZA INFORMACIJU\nAsim Aličković (56) iz Tuzle osuđen je u Osnovnom sudu u Doboju na 20 meseci zatvora zato što je duži period varao članove porodica, nestalih i ubijenih pripadnika Vojske Republike Srpske, tvrdeći da zna gde se nalaze posmrtni ostaci njihovih najbližih.\nHAPŠENJE KORUMPIRANIH POLICAJACA Osumnjičeni za više od stotinu krivičnih dela\nOd jutros traje akcija "Dar 1" u kojoj je uhapšeno 17 policijskih službenika Jedinice za saobraćaj Uprave policije MUP Kantona Sarajevo.\nKod mosta Branilaca Trebinja, poznatijeg kao Bambuća, nedaleko od samog centra Trebinja, nekoliko mališana je, kupajući se u reci Trebišnjici, pronašlo pet ručnih bombi.\nJedna osoba poginula je u teškoj saobraćajnoj nesreći koja se desila u na magistralnom putu Bijeljina - Brčko. Do nesreće je došlo nešto posle 13 časova kada su se sudarili kamion i automobil "mercedes", koji je završio u kanalu pored puta, piše InfoBijeljina.\nOD SEPTEMBRA NOVI PAKETI POMOĆI Dodik: Ekonomska situacija u Srpskoj stabilna\nLider SNSD Milorad Dodik izjavio je danas u Banjaluci da je Izvršni komitetet ove političke partije zaključio da je ekonomska situacija u Republici Srpskoj stabilna, iako postoje neki elementi pada zbog epidemije korona virusa.\nDETALJI STRAVIČNE NESREĆE Vozač koji je usmrtio bračni par bio DROGIRAN I PIJAN\nVozač A. K. (36) osumnjičen je da je pijan i drogiran izazvao tešku saobraćajnu nesreću sinoć kod Pala u kojoj je poginuo bračni par D.H. i D.H..\nVišković: Republika Srpska i BiH stale u red za kupovinu vakcine proizvedene u Rusiji ili u nekoj drugoj zemlji\nBosna i Hercegovina i Republika Srpska stale su u red za kupovinu vakcine za zaštitu od korona, proizvedene u Rusiji ili u nekoj drugoj zemlji. Rekao je ovo premijer RS Radovan Višković, odgovarajući na pitanja novinara da li će u RS biti nabavljene vakcine koja je juče i zvanično registrovana u Rusiji.\n"NESHVATLJIVO" Jedemo kineski, egipatski i albanski, a beli luk proizveden na domaćim njivama PROPADA\nAnka i Drago Prtić iz sela Božići kod Kozarske Dubice našli su se u velikom problemu iako su vredno radili. Oni su zatrpani tonama belog luka, koje su proizveli, a nisu ga prodali.\nOd danas u Srpskoj jeftiniji komercijalni testovi na korona virus\nCena komercijalnih testova na korona virus u Institutu za javno zdravstvo RS su pojeftinile.\nNAJVIŠE U BANJALUCI U Srpskoj zaražene još 94 osobe\nKod još 94 osoba u Republici Srpskoj potvrđen je novi korona virus podaci su Instituta za javno zdravstvo RS. Direktor Instituta Branislav Zeljković rekao je da su dve osobe nažalost preminule.\nZAMENA ZA PAPIR Porodica poginulog mladića dobila prvu elektronska zdravstvena knjižica\nSmilja i Milan Vidović, roditelji tragično preminulog Slobodana Bobe Vidovića (26) prvi su u RS dobili elektronsku zdravstvenu karticu, koja je zamena za dosadašnju papirnu zdravstvenu knjižicu.\nPODACI ZAVODA ZA ZAPOŠLJAVANJE Od marta do danas Srpska ostala bez oko 1.200 radnih mesta\nNije tačno da je u Republici Srpskoj zbog korona krize bez posla ostalo 15.000 radnika, rekao je premijer Srpske Radovan Višković, pozivajući se na podatke Zavoda za zapošljavanje RS.\nU BiH 253 novozaraženih korona virusom, oporavljen veliki broj obolelih\nU poslednja 24 časa u Bosni i Hercegovini su registrovane ukupno 253 novozaražene osobe, a testirana su 1.554 uzorka. Od tog broja 159 osoba je u FBiH, a 94 u Republici Sroskoj.


ZZZ CG: Sezonski posao za 550 nezaposlenih sa evidencije – Portal Herceg Novi\nZZZ CG: Sezonski…\nZZZ CG: Sezonski posao za 550 nezaposlenih sa evidencije\n„Podsticaj za sezonsko zapošljavanje“ u 2021 godini program je koji će Zavod za zapošljavanje Crne Gore sprovoditi u saradnji sa poslodavcima iz privatnog sektora usluga smještaja i ishrane, a za čiju realizaciju je već raspisan Javni konkurs.\nKako preciziraju iz ZZZCG, u program će biti uključeno oko 550 nezaposlenih koji su na evidenciji Biroa rada, duže od tri mjeseca, nezaposlena lica do 30 godina života i/ili nezaposlene žene.\nIz ZZZ kažu da je cilj programa povećanje zaposlenosti nezaposlenih sa evidencije Zavoda, koji imaju potrebne vještine, ali se suočavaju sa teškoćama u pronalaženju posla zbog drugih ličnih karakteristika.\n„Zavod će pripremiti nezaposlena lica za učešće u programu, a poslodavci koji će realizovati program će iz te grupe pripremljenih lica obaviti izbor i zaposliti ih na sezonskim poslovima. Odlukom Upravnog odbora Zavoda za zapošljavanje opredijeljeno je 601.000 eura za realizaciju programa”, navodi se u saopštenju ZZZCG.\nKrajnji rok za podnošenje zahtjeva za realizaciju programa sa potrebnom dokumentacijom je 31. maj u 15 h.\nTags: konkurssezonski posaozavod za zapošljavanje crne gore


Prodaja knjiga u Srbiji smanjena za dve trećine - Ozonpress :: internet portal\nProdaja knjiga u Srbiji smanjena za dve trećine\nOve godine Svetski dan knjige dočekale su puste i uglavnom zaključane knjižare, jer je 23. april pao usred vanrednog stanja, kada je ljudima bilo ograničeno kretanje, a na umu bilo zdravlje, a ne knjige.\nNekoliko meseci kasnije, situacija se popravila, knjižare su otvorene, među policama se opet čuje šuškanje listanja knjiga, ali izdavači i knjižari daleko su od pretkriznog doba.\nNaime, održavanje najvećeg događaja za sve izdavače i knjižare, a i čitaoce, ne samo u Srbiji već i u regionu, Sajam knjiga je jako neizvestan. Manifestacija koja se tradicionalno održava u drugoj polovini oktobra i koju poseti oko 150.000 ljudi tokom nedelju dana je događaj za koji se spremaju novi naslovi, dovode proslavljaju autori domaći i strani, promovišu nova dela i oživljavaju stara, pa se na kraju mnogo proda ili kupi, kako se iz kog ugla gleda.\nDa li će i na koji način Sajam biti održan ove godine trebalo bi ove nedelje da svoje mišljenje Krizni štab, a tek ako se vidi da li se može očuvati zdravstvena bezbednost raspravljaće se o ekonomskim uslovima njegovog održavanja.\nZoran Hamović, direktor izdavačke kuće Klio i predsednik Udruženja profesionalnih izdavača Srbije, smatra da ove godine od Sajma knjiga neće biti ništa, jer izdavači neće hteti na sebe da preuzmu rizik, ali ni ne očekuje da će Krizni štab dati zeleno svetlo.\n“Izvesno je da niko od izdavača iz tri udruženja neće izaći na sajam. U ponedeljak je sastanak Kriznog štaba koji treba da kaže da li može ili ne da se organizuje sajam, a onda u utorak imamo sastanak Odbora gde se izdavači sastaju sa predstavnicima Skupštine grada i Beogradskog sajma. Verujem da će Krizni štab zabraniti održavanje, jer se situacija pogoršava i u Evropi, a to se uvek prelije i kod nas. U startu je od njih bilo optimistično verovanje da će organizovati sajam, mi smo ih upozoravali, ali eto sad ispada kako mi nećemo”, objašnjava Hamović dodajući da sa ekonomske strane Sajam knjiga već neko vreme jedva da pokriva troškove izlaganja izdavačima.\nGojko Božović, osnivač i glavni urednik izdavačke kuće Arhipelag, ističe prvo epidemiološki problem održavanja Sajma knjiga.\n“Ako bi se održao Sajam knjiga kao prethodnih godina bio bi najveći događaj u Srbiji i predstavljao bi ozbiljan epidemiološki rizik, jer nije lako upravljati tolikim brojem ljudi. Samo na štandovima radi oko 8.000 ljudi. Prethodnih godina poseta se kretala od 10 do 20.000 ljudi dnevno. To je više nego što je poseta na fudbalskim utakmicama. Osim toga zbog malog broja ulaza i izlaza uvek se stvaraju gužve. Mislim da bi se izdavači teško odlučili da pozovu zaposlene, autore i posetioce da preuzmu toliki zdravstveni rizik”, napominje Božović.\nDrugi problem je ekonomski. Kao prvo ljudi se u ovoj situaciji teško odlučuju na boravak u zatvorenim prostorima a i slabije se kreću, tako da je validna pretpostavka da bi poseta bila manja nego inače.\nU razgovorima sa izdavačima predstavnici Sajma su spominjali da bi se moglo organizovati 13.800 posetilaca dnevno.\n“Organizacija Sajma knjiga se zasniva na biznis modelu. Sajam se finansira od prihoda od prodaje ulaznica i mnogo većim delom od prihoda od zakupa prostora od strane izdavača. Kada je poseta 150.000 ljudi onda izdavači imaju ekonomski interes i mogu da pokriju troškove zakupa i postavljanja štanda. Ako bi poseta bila 30 odsto, a može se pretpostaviti da će biti i 50 odsto manja, onda izlagači ne mogu da pokriju zakup prostora i biznis model se raspada. Sajam insistira da se zadrže prošlogodišnje cene zakupa, a izdavači smatraju da je to nemoguće, jer niti se može obezbediti zdravstvena bezbednost niti dovoljan broj posetilaca”, objašnjava Božović.\nPored toga Sajam knjiga jeste najveća platforma za promociju knjiga, a pored toga i period kada se proda najviše knjiga i ima veliki značaj za celu izdavačku i knjižarsku delatnost.\n“Beogradski sajam knjiga je jedna od najvažnijih kulturnih manifestacija koja prevazilazi okvire naše zemlje. Sajam je praznik knjige i pisane reči. To je prilika da se na jednom mestu skupe izdavači i čitaoci, da sagledamo i sumiramo godinu za nama, da vidimo iskustva gostiju iz inostranstva. Neizvesnost je nešto sa čime se svi borimo ove godine, svako od nas lično, svaka delatnost kao i cela planeta. Kako bismo što pre izašli iz ovog problema moramo se ponašati odgovorno, prema sebi i drugima da bismo nastavili da negujemo kulturu i književnost i da bismo pomogli svakoj knjizi da nađe put do svog čitaoca”, kažu u Vulkanu, jednoj od najvećih izdavačkih kuća u Srbiji.\nDakle budućnost izdavača je sasvim neizvesna, kao uostalom i ostatka ekonomije i društva s obzirom da se kraj pandemiji Kovid 19 još ne nazire. A u martu kada je kriza počela i kada je uvedeno vanredno stanje, kako kaže Božović, tržište knjiga je samo odjednom stalo.\nKnjižare u tržnim centrima koje nose dobar deo prometa su bile zatvorene, a slična situacija ej bila i sa gradskim knjižarama. Osim toga ni građani nisu imali prilike da se šetaju do knjižara u vreme kada je važilo varedno stanje i policijski čas. Tako je istovremeno pandemija pogodila i ponudu i tražnju.\nMina Lukić iz Vulkana ističe da je pandemija sve zatekla i niko od nas, ni privatno ni u poslovnom smislu nije bio spreman za ono što se dogodilo i što je virus prouzrokovao.\n“Međutim, što se tiče Vulkan izdavaštva, veoma brzo smo se konsolidovali i najteži period prošli uz minimalne izmene. Verovatno jedina pozitivna stvar ovog proleća bila je to što su se ljudi okrenuli umetnosti i kulturi i tu je prednjačilo čitanje knjiga. Neočekivano smo imali više slobodnog vremena koje su ljudi iskoristili upravo čitajući, a strahove i brigu pobeđivali su čitanjem. Knjiga je uvek bila saveznik, kroz istoriju, u svim turbuilentnim vremenima pomagala je da se pobede problemi pa je tako bilo i ovog puta. Mi smo izdavali nove naslove, osmišljavali akcije koje su čitaocima omogućavale da po veoma pristupačnim cenama kupe veliki broj naslova, isporučivali smo knjige na kućnu adresu i na taj način, svi zajedno smo se izborili sa veoma teškim periodom”, objašnjava ona.\nIpak, kako ističe Božović, iako su se polovinom maja knjižare otvorile, a čitaoci vratili, ipak to nije na nivou od pre krize.\n“Dok god se ne proglasi kraj pandemije i kretanje će biti ograničeno, pa tako i kupovina knjiga. Period od marta do juna je glavni za objavljivanje novih naslova, a u vanrednom stanju retko ko je objavljivao. Kako su se otvarale knjižare tako je rastao i broj naslova, ali je opet značajno manji nego prošle godine”, ocenjuje Božović dodajući da su ljudima ipajk pre svega na umu zdravlje i ekonomski opstanak.\nPored toga svi veliki književni događaji, festivali, večeri, promocije su otkazani, a imaju veliki značaj za prodaju knjiga.\nHamović napominje da je ove godine izdavačka delatnost u Srbiji na trećini prošlogodišnje, a da je prodaja smanjena za dve trećine.\n“Nas tek čeka kraj ove i početak sledeće godine i ekonomska kriza, a u krizi ljudi ne kupuju knjige. Tek će se sledeće godine po broju objavljenih naslova videti koliko smo pogođeni. Izdavači su u ovu godinu ušli sa dugovima koje ne mogu da vrate zbog krize, a onda se još zadužuju za novu produkciju. Imamo te kredite Fonda za razvoj za koje smo se skoro svi prijavili, ali od toga nema ništa. Ima 30.000 zahteva, a obradili su do sada 2.000”, ističe Hamović dodajući da su izdavači na kolenima.\nU Vulkanu ističu da su kao velika izdavačka kuća imali obavezu da izdaju i tokom krize.\n“Posla je bilo, ali u skladu sa izmenjenim okolnostima. Nismo želeli da izneverimo naše čitaoce i radili smo punom parom. U tome smo se maksimalno pridržavali svih propisanih i preporučenih mera, što činimo i danas. Vulkan izdavaštvo objavljuje nove naslove trudeći se da ova situacija ne utiče na nas u meri koja bi ugrozila naš rad. Pratimo velika svetska tržišta, ne zaostajemo za njima”, poručuju iz Vulkan izdavaštva.\nIpak, ako je u ovako teškim vremenima nešto pozitivno to je rast onlajn prodaje knjiga.\n“Mi već neko vreme imamo online prodaju, koja je sada dodatno poboljšana. U 21. veku, kada živimo u svetu naprednih tehnologija, online prodaja je nešto što uzima maha. Vreme u kome živimo je brzo i digitalno, to ima svojih mana ali i prednosti. Prednost je svakako što sada svako, iz udobnosti svog doma ima mogućnost da kupi željenu knjigu”, kaže Lukić.\nBožović navodi primer Arhipelaga kome je u vanrednom stanju skočila onlajn prodaja četiri puta. Nakon ukidanja vanrednog stanja, smanjena je i prodaja preko interneta, ali kako kaže i dalje je dva puta veća nego pre krize.\n“Menjaju se navike ljudi, pa se veći broj odlučuje za onlajn kupovinu nego za odlazak u knjižaru. Pored toga jako je skočila i poseta sajtovima izdavačkih kuća u Srbiji”, kaže Božović.\nIpak kako bilo, srpski izdavači imaju jednu neočekivanu prednost u odnosu na druge koja će im pomoći da prebrode i ovu krizu.\n“Srpski izdavači već 30 godina žive više u krizama nego u redovnim okolnostima. Izdavaštvo je preživelo ratove, sankcije, proteste, ekonomske krize, masovne migracije stanovništva među kojima je veliki udeo čitalaca i zbog te vitalnosti verujem da će preživati i ovu krizu”, zaključuje Božović.\nU Kraljevu počeo A.N.F.I teatar: Predstave, izložbe i crtanje murala do 15. oktobra\nPromocija knjige „Pitomci Škole rezervnih oficira pešadije Bileća-Lučani\nMarija 19/09/2020 u 19:00 Odgovorite\nOno sto je Pink u medijskom prostoru to je Vulkan u sferi knjiga, tako da oni nemaju nekakva merila u vezi sa pravom knjizevnom produkcijom.\nDarko 20/09/2020 u 07:40 Odgovorite\nNišta od Sajma jer su posetioci mahim drugosrbijanci, a oni se boje svega i svačega, govanca.


AKO MIGRANTE NASELIMO U PUSTA SRPSKA SELA DOBIĆEMO TERORISTE: Beograd ne sme da ponovi grešku koju je načinila Evropa! – KOSMOPOL\nStručnjak za bezbednost Ilija Životić kaže da migrante ne treba naseljavati po napuštenim selima istočne Srbije nego ih primiti u gradove gde će biti manjina i u njima im ne dozvoliti grupisanje u jednom kraju, nego ih rasporediti ravnomerno. Sve drugo vodi u getoizaciju, radikalizam, ekstremizam i na kraju – terorizam\nOsnovna greška koju su ponovile sve evropske zemlje jeste ta što su migrante grupisale na jednom prostoru, kaže Životić.\n– Sa uvećanjem broja na malom prostoru koji im je prvobitno bio namenjen, došlo je do eksplozije radikalizma i oni su počeli da zauzimaju okolne zgrade, pa zatim ulice. Ukoliko Srbija zbog ulaska u EU bude primorana da prihvati određeni broj ovih ljudi, moramo ih pravilno rasporediti po zemlji – istakao je Životić na Fakultetu političkih nauka, gde je održana tribina o migracijama.\n– To se dešava jer oni donose velike kulturološke razlike koje su nama Evropljanima neprihvatljive i to dovodi do toga da evropski stanovnici napuštaju naselja gde se smeštaju migranti i tako nastaju „no-go“ zone.\nStarije objave MADURO PRETI AMERIKANCIMA: Odustanite i ne dolazite ovde, dobićete još jedan VIJETNAM\nNovije objave TRAMP LOMI “DUBOKU DRŽAVU”: Imam dokumenta, porodice Buš i Klinton povezane sa napadima 11. septembra


Previše je banaka na tržištu Srbije | Kamatica\nPočetna > vest > Previše je banaka na tržištu Srbije\nTekst objavljen: 24.01.2016 16:00\n"Više nije tajna da ima previše banaka za srpsko tržište. Na BDP od 33-34 milijardi evra, dolazi 29-30 banaka", rekao je Petrović u izjavi Tanjugu.\n"Svakome želim dobro na srpskom tržištu, ali ako pogledate profitabilnost bankarskog sektora mereno relativnim pokazateljima, u 2014. svega je jedan odsto povratka investiranog kapitala. Unazad pet-šest godina povraćaj investiranog kapitala je izuzetno nizak", ukazao je Petrović i naveo da je najbolja godina bila 2010. sa više od pet odsto, dok je svake sledeće godine povraćaj bio manji.\n"Banarski sektor zato na strani troškova pokušava da napravi boljitak i da bude efikasniji, pa otuda smanjenje broja zaposlenih i filijala. Ono što nas čeka ove godine je nastavak tih trendova", smatra on.\nPetrović je ocenio da se u narednom periodu, uprkos novim dolascima i investitorima, može očekivati dalja konsolidacija bankarskog sektora.\n"Oni učesnici na tržištu koji imaju mali udeo i koji ostvaruju slabe rezultate, nemaju perspektivu na ovom tržištu", kazao je.\nPrema njegovim rečima, 2016. će biti izazvana i po pitanju nastavka rešavanja nenaplativih kredita (NPL).\nNe može se, kako je rekao, očekivati sistemsko rešenje u vidu dolaska treće strane koja će preuzeti problem.\nDržava, dodaje, para nema i u redu je da to ne radi, a tržište u Srbiji nije atraktivno za NPL-ove, dok je s druge strane, upitno i šta to sve od kolaterala u bankarskom sektoru postoji.\n"Mislim da će se rešenja nalaziti u pojedinačnoj aktivnosti svake banke. Tu se dosta radi, te očekujem da ćemo uz rast ekonomije, koji će biti dinamičniji, uz dodatni napor pojedinačnih banaka u rešavanju konkretnih plasmana, krajem ove godine imati bolju sliku", rekao je Petrović.\nGovoreći o međubankarskim kamatnim stopama koje su se prepolovile u proteklih godinu dana, referentna kamata NBS, ali i Belibor, Petrović je rekao da je to posledica veoma niske kamate Evropske centralne banke, i podsetio da je Euribor ušao u minus.\n"Vidimo da ECB namerava da produži svoj program kvantitativnih olakšica, pa očekujemo da će kamate na evro i dinar ostati na niskim nivoima", rekao je on.\nPetrović je rekao da određeni uticaj na kamate imaju i dešavanja u SAD, te će dosta toga zavisiti od odluke američkog FED-a kojim tempom će menjati osnovnu kamatu.\n"Na odličnom smo putu fiskalne konsolidacije i jako je dobro da tako nastavimo i u ovoj godini. Najveći izazov su pre svega strukturne reforme, rešavanje problema najvećih državnih preduzeća koja gutaju velike sume iz budžeta. Ali ako budemo rešili te probleme, imaćemo šansu da sačuvamo niske kamatne stope za domaću valutu", zaključio je Petrović.\nbanke nbs bankarski sistem


Saša Pavlović: Od početka sezone planiramo titulu\nBez obzira što ga u ovoj seriji nije služio šut, Aleksandar Pavlović je ispunio očekivanja stručnog štaba Klivlenda, pre svega kada je postigao ključnu trojku u trećoj utakmici serije sa Vašingtonom. Posle trijumfa i plasmana u drugo kolo plej-ofa, Pavlović za "Glas Amerike" govori o Vizardsima, verovatnom narednom rivalu Nju Džersiju i velikim ambicijama Kavsa.\nPrvu plej-of seriju u karijeri u kojoj je imao značajnu ulogu, Saša Pavlović je završio sa učinkom od 7 poena, 3 skoka i 2 asistencije za prosečno 25 minuta, a njegovi Kavsi su bez poraza eliminisali Vašington Vizardse.\n"Mislim da uopšte nije bilo lako, kao što se očekivalo. Iako smo završili sa 4-0 … oni su igrali bez dva najbolja igrača, Arinasa i Batlera, ali je utoliko bilo teže. Morali smo da budemo skoncentrisaniji i trebalo je da odigramo jako svaku utakmicu da bi dobili. Nije bila laka serija i što se ekipe tiče zadovoljan sam, jer smo dobili 4-0 i imamo nekoliko dana pauze, a što se mene tiče, mislim da nije bilo toliko loše, ali znam da mogu mnogo bolje i pokušaću da se spremim za drugo kolo da budem što bolji", kaže Pavlović.\nPavlović veruje da će naredni rival Kavsa biti ekipa Nju Džersija.\n"Sad treba da se pripremimo, imamo otprilike sedam dana. Mislim da će, što se mene tiče, biti mnogo teže, jer ću verovatno morati da čuvam Vinsa Kartera, ali treba da se pripremim, imaćemo skauting, trebalo bi da bude dobro".\nS druge strane i on će morati tebe da čuva?\n"Najverovatnije, ja ću se spremiti što bolje mogu da on mene mora da čuva, da mu bude što teže u napadu".\nKlivlend je plasmanom u polufinale Istoka izjednačio prošlogodišnji rezultat, ali Kavsi imaju mnogo ambicioznije planove.\n"Od početka sezone nam je plan da osvojimo titulu, jer mislimo da imamo dobar tim, mlad, talentovan, uz nekoliko iskusnih igrača. Za sada ide dobro, ali ne smemo da se opuštamo. Uopšte, samo da nastavimo da igramo našu igru, trebalo bi da dođemo do tamo".\nS obzirom na to kako je plej-of počeo, na putu do titule sigurno će biti mnogo uzbuđenja i neočekivanih rezultata.\n"Baš je mnogo iznenađenja ove godine, ali to je NBA. Svi igraju super i niko ne sme da se opusti. Iako je Dalas bio prvi sa mnogo više pobeda nego Golden Stejt, sad gube 3-1, igaju možda zadnju utakmicu. To je mnogo teško da se dobije. Majami je bio šampion prošle godine, izgubio 4-0 od mlade ekipe Čikaga. Kao što mi nismo smeli da se opustimo u ovoj seriji - niko ne bi smeo. Nikad se ne zna, ne zna se ko će biti šampion ove godine", smatra Pavlović.\nOn kaže da se trudi da ne razmišlja unapred, odnosno da se ne opterećuje činjenicom da ovog leta treba da potpiše najvažniji ugovor u karijeri.\n"Čim počnem da razmišljam o tome, počinjem i lošije da igram. Ostaviću to za leto, a sada ću pokušati da igram što bolje i da pomognem ekipi da dobijamo utakmice".\nA što više utakmica Klivlend bude dobio, i Pavlovićeva cena na tržištu samo će biti veća.


Pismo istočnoameričkog episkopa povodom spornog crnogorskog zakona STIGLO DO TRAMPA\nNjegovo preosveštenstvo episkop istočnoamerički Irinej potvrdio je da je njegovo pismo predsedniku SAD Donaldu Trampu povodom Zakona o slobodi veroispovesti u Crnoj Gori stiglo do američkog predsednika.\n- Primio sam povratnu informaciju iz Bele kuće da je pismo preneto predsedniku Trampu, tako da znam da je došlo do njega - rekao je episkop Irinej za "Sputnjik".\nOn je u pismu pozvao Trampa da interveniše kod Vlade Crne Gore da "pod hitno prestanu i odustanu od progonstva koje čine po verskoj osnovi i od oduzimanja vekovima starih molitva Srpske pravoslavne crkve (SPC) u toj zemlji".\nZAKON O VEROISPOVESTI Građani protestovali u Podgorici, Plužinama, Herceg Novom\n-Želimo privoleti Vašu hitnu pažnju na oštru zloupotrebu verskih sloboda i prava na posed imovine u Crnoj Gori. Nakon što je Skupština Crne Gore usvojila Zakon o slobodi veroispovesti ili uverenja i pravnom položaju verskih zajednica, došlo je do brutalnog sukoba sa miroljubivim hrišćanskim pravoslavnim demonstrantima koji su samo želeli da zaštite svoje svetinje od nasilnog otimanja - naveo je episkop Irinej u pismu predsedniku SAD.\nPolitički analitičar iz Vašingtona Obrad Kesić rekao je za "Sputnjik" da je ovo prvi korak srpske zajednice i SPC u SAD, dodajući da je uveren da će uslediti i drugi potezi.\n- Pismo episkopa Irineja treba staviti upravo u kontekst onoga što se dešava u SAD, a dešava se velika mobilizacija srpske zajednice povodom ugrožavanja prava vernika i SPC u Crnoj Gori - naveo je Kesić.\nOn je podsetio da je SPC uvek pokazivala solidarnost kada su bila ugrožena prava vernika i srpskog naroda, kao što je bio slučaj na Kosovu i Metohiji.\n- Ovo je nastavak njihove brige za sopstveni narod, za vernike. U pripremi su dalji koraci, vladike će tražiti sastanke sa predstavnicima američke administracije, uključujući i senatora Sema Braunbeka koji se bavi pitanjima verskih sloboda - dodao je Kesić.\nOn je naveo da je srpska zajednica počela kampanju kako bi članovi Kongresa i američke administracije bili informisani o tome kako novi zakon ugrožava prava SPC, ali i drugih verskih zajednica u Crnoj Gori.\n- Balkan je, kao što znate, na periferiji interesa američke administracije, ali u novonastaloj situaciji, kada u javnosti to pitanje privlači sve više pažnje, može se očekivati da se u Kongresu pokrene pitanje šta se dešava u Crnoj Gori - rekao je Kesić.\nPrema njegovim rečima, neke struje u Stejt dipartmentu sve ovo stavljaju u kontekst onoga kako oni gledaju na svet, a gledaju tako da je uvijek problem kada Srbi traže neka prava.\nKesić je napomenuo da "ima više struja" i da jedna uopšte ne želi da dovodi u pitanje to što rade crnogorske vlasti, a da druga struja u Stejt dipartmentu shvata da u Crnoj Gori ima sve više problema i da moraju da se bave onim što se dešava u Podgorici.\nOn kaže da su oni koji žele da zaštite vlast u Podgorici u velikoj meri isti ljudi koji su protivnici Trampa jer on predstavlja neku drugu spoljnu politiku koja je u suprotnosti sa politikom sprovođenom u poslednje dve decenije.\n- Oni sve tumače u kontekstu pitanja da li se Amerika povlači i ako se povlači kome otvara prostor, posebno u vezi sa Balkanom, a vlasti u Podgorici žele da to iskoriste i protest naroda predstavljaju kao strano mešanje u unutrašnja pitanja Crne Gore - rekao je Kesić.


Protiv šampiona za nastavak pobedničke serije | Sandzak Live - Sandzaklive.Net- Najčitaniji web portal u Sandžaku - Sandzaklive\nHome Sport Protiv šampiona za nastavak pobedničke serije\nKlub malog fudbala Novi Pazar gostovaće sutra aktuelnom šampionu države Crvenoj zvezdi, u derbiju petog kola Prve futsal lige Srbije.\n“Želimo da ostavimo iza sebe loše izdanje iz poslednje pobede nad Konajrnikom u našoj dvorani i da pokažemo da li smo ekipa za velika dela ili ne”, rekao je trener Pazaraca Marko Gavrilović.\nNovi Pazar je lider prvenstva sa maksimalnih 12 bodova, dok su beogradski crveno-beli na šestom mestu sa šest osvojenih bodova.\n“Zvezda nije najbolje otvorila sezonu, ali je oba minimalna poraza na domaćem terenu doživela posle dominacije u odnosu na protivnike. Slabiji su nego prošle sezone, ali igraju sve bolje i očekuje nas veoma teška utakmica”, ocenio je Gavrilović.\n“I prošle sezone smo sa sve četiri pobede otišli na gostovanje Crvenoj zvezdi. Kao i sada, imali smo i tada problema u organizaciji treninga. Verujem, ipak, da će rezultat sutra biti kudikamo drugačiji. Motiva je mnogo”, dodao je on.\nUtakmica u Hali sportova Ranko Žeravica na Novom Beogradu na program je u petak od 21 čas.\nPrevious articleBožović: U Niš po prvu pobedu (petak, 17.00)\nNext articleU SDP-u Sjenice veruju u pravni poredak i vladavinu prava države Srbije


Projekat "Uhvati osmeh" | Dan u Beogradu\nNaslovna » Porodica » Deca » Projekat „Uhvati osmeh“\nProjekat „Uhvati osmeh“\nAh Neša 20. juli 2012. Deca Postavite komentar\nStudentska organizacija AIESEC u saradnji sa Nacionalnim udruženjem roditelja dece obolele od raka (NURDOR) organizuje projekat „Seize the day“ (Uhvati dan) posvećen deci oboleloj od raka. Projekat će se realizovati od 25. jula do 25. avgusta u Beogradu, gde će deca imati priliku da se druže, zabave i upoznaju sa glavnim gradom.\nMališani će se prvo družiti sa studentima kroz kreativne radionice, a posle toga zabavljati i uživati u nizu izleta po prestonici, kao što je poseta zoološkom vrtu ili krstarenje Dunavom. Specijalni učesnici su strani studenti koji dolaze iz Rusije, Mađarske, Francuske i Estonije kako bi bili deo ovih aktivnosti. Treći deo projekta čini niz humanitarnih događaja koji će se organizovati sa ciljem prikupljanja novčanih sredstava za pomoć našim mališanima i podizanja svesti javnosti o njihovim problemima.\nU tu svrhu biće organizovan događaj na Adi Ciganliji gde će svi posetioci pokušati da obore Ginisov rekord u slaganju najveće slagalice na svetu, a ista aktivnost će se istovremeno dogoditi i u Italiji. To veče će biti organizovana i humanitarna žurka, a sav prihod biće predat udruženju. Poslednji u nizu događaja biće humanitarni koncert Maje Volk, 30. avgusta od 20.00, u Guarneriusu.\nAIESEC je studentska organizacija prisutna na više od 2.100 univerziteta u 111 zemalja širom planete. Sa više od 85.000 članova vodeća je svetska studentska organizacija koja omogućava mladim ljudima da otkriju i razviju svoje potencijale kroz programe internacionalnih praksi, kao i rada na društveno korisnim projektima. (danubeogradu.rs)\nTagoviada ciganlija deca dub studenti\nPrethodni Terazije iz tridesetih – program za 21. i 22. jul\nSledeći Položeni venci na spomen-obeležje braniocima Beograda od Turaka


Opštine na severu Kosova ipak neće ostati bez struje - Ekonomija - Dnevni list Danas\nPočetna » Vesti » Ekonomija » Opštine na severu Kosova ipak neće ostati bez struje\nUprkos pretnjama prištinske vlasti za sada odustale od isključenja električne energije Srbima\nG. Vlaović26.11.2021. 10:58\nNakon što je Kosovski operater prenosnog sistema električne energije (KOSTT) saopštio da to preduzeće neće više pokrivati troškove neplaćenih računa za struju u četiri opštine sa srpskom većinom na severu Kosova, oglasila se i ministarka rudarstva i energetike Srbije Zorana Mihajlović nazvavši to „najbrutalnijim pritiskom na srpsko stanovništvo“.\nS druge strane, u preduzeću KOSTT za Danas kažu da će i pored toga što računi za struju na severu nisu plaćeni tamošnji potrošači i dalje nesmetano dobijati električnu energiju „u skladu sa preporukom Skupštine Kosova“.\nPrema izjavi datoj medijima, Jetona Mehmetija, predsednika odbora Kosovskog operatera prenosnog sistema električne energije, to preduzeće je prestalo sa plaćanjem računa za struju potrošača u Severnoj Mitrovici, Leposaviću, Zvečanu i Zubinom Potoku, jer je sporazum u vezi toga između KOSTT i vlade Kosova istekao.\nSporazum je naime vladu u Prištini oslobodio obaveze plaćanja 11 miliona evra za regulisanje troškova potrošene električne energije u tim opštinama. Vlada Kosova se obavezela da u roku od šest meseci obezbedi proces ulaska u sistem naplate potrošačima u te četiri opštine na severu.\nPreporuka u vezi toga, iako izglasana u parlamentu Kosova, nije ispunjena.\nMehmeti je dodao da od 2017. godine dug za struju za četiri opštine na severu Kosova iznosi 27,8 miliona evra i da je te troškove sa 10 miliona evra pokrila kosovska vlada a ostatak KOSTT. Iz Beograda pak, na takve tvrdnje stiže kategoričan demanti.\n– Ovo je još jedna u nizu laži i organizovana ujdurma protiv srpskog naroda na Kosovu i Metohiji. Dug od 17 miliona evra koji je KOSTT prijavio do decembra 2020. godine je lažan, jer je do tada snabdevanje severa išlo direktno iz Srbije. KOSTT je operator prenosnog sistema, dok isporuku krajnjim korisnicima vrši distributer. Dakle, dokaza da se ovde radi o potrošnji na severu nema – naglašava Zorana Mihajlović, ministarka rudarstva i energetike Srbije.\nOna ocenjuje da KOSTT na ovaj način pokazuje nesposobnost da bude operator, kao i da se lažno sertifikovao na imovini Srbije, a za čije korišćenje osnov ne postoji.\n– Treba reći i to da je Priština turskom operatoru prodala distributivni sistem, tačnije mrežu koja je u vlasništvu Srbije dok privremeni organi u Prištini takođe nisu dozvolili rad srpskih snabdevača i distributera, čime je direktno prekršen Briselski sporazum. Cilj je da se Srbi ostave bez električne energije i u dugovima, da se izvrši pritisak na njih i još jednom da im se poruči da nisu rado viđeni u njihovoj lažnoj državi – zaključila je Mihajlović i poručila da je ovo jedan od razloga da se što pre formira Zajednica srpskih opština.\nMilica Andrić Rakić iz Nove društvene inicijative objašnjava za Danas da je KOSTT regulisao dugovanja za struju za četiri opštine na severu Kosova samo u periodu april – novembar ove godine.\n– Od 2017. godine pak te račune je plaćala vlada Kosova a pre toga potrošači na Kosovu kojima se uvećavao iznos računa kako bi se namirio dug. Sada pak od ministarke rudarstva i energetike Zorane Mihajlović čujemo da je Srbija snabdevala sever strujom do decembra prošle godine. U konkretnom slučaju problem se ogleda u tome što nadležni u Prištini još uvek nisu dodelili licencu za rad preduzeću „Elektrosever“ koje bi trebalo da obavlja funkciju distribucije i naplate struje na severu Kosova. Tek kada se to ostvari, i reše određene tehničke stvari, moći će da se reguliše pitanje plaćanja računa za struju na severu Kosova. Ne verujem da će se Priština odlučiti da isključi struju u četiri opštine zbog neplaćenih računa ali bojazan da će do toga doći svakako postoji. Razlog zbog koga smatram da se to ipak neče desiti je taj što je vlada Kosova sebi dala dodatni rok od šest meseci da reši ovaj problem. U slučaju da do isključenja električne energije ipak dođe, sever Kosova bi mogao da se snabdeva strujom iz pravca Novog Pazara, ako za to još uvek postoje tehnički uslovi – navodi naša sagovornica.\nUpitani da komentarišu izjavu ministarke Mihajlović da se KOSTT „lažno sertifikovao na imovini Srbije“ u tom preduzeću su za Danas odgovorili da „ne komentarišu političke izjave“.\n– Građane Kosova strujom snabdevaju samo dobavljači licencirani od strane nadležnih organa, dok električnu energiju koju troše ne plaćaju potrošači na severu već naše preduzeće koje je te troškove pokrilo do kraja tekuće godine – kažu u KOSTT.\nKOSTTMilica Andrić Rakićsever kosovaStrujaBeogradPriština


Prosječna plaća u RS-u za svega 47,67 posto potrošačke korpe – FENA-BIZ\nHome Finansije Prosječna plaća u RS-u za svega 47,67 posto potrošačke korpe\nBANJA LUKA, 25. juna (FENA) – Potrošačka korpa za četveročlanu porodicu u Republici Srpskoj (RS) u maju ove godine je koštala 1.894,39 KM i prosječna isplaćena neto plaća od 903 KM “pokrivala” ju je sa svega 47,67 posto, podaci su entitetskog Saveza za statistiku.\nNapominju da je prosječna majska zarada u poređenju s aprilom ove godine bila veća za sedam KM.\nI dalje najviše prosječne plaće imaju zaposleni u oblasti finansijske djelatnosti i osiguranja i to 1.385 KM i nisu se mijenjale u odnosu na april, dok su najniže u građevinarstvu, svega 623 KM.\nNiske prosječne neto plaće primili su i zaposleni u ugostiteljstvu i to 636 KM, zatim radnici u djelatnosti umjetnosti, zabave i rekreacije – 642 KM, te u oblasti saobraćaja i skladištenja, 672 KM.\nProsječna majska neto plaća, isplaćena u administrativnim pomoćnim uslužnim djelatnostima, iznosila je 676 KM, a u trgovini 691 KM.\n– Navedene zarade pokrivale su troškove sindikalne potrošačke korpe od 32,89 do 36,48 posto – upozoravaju iz entitetskog Saveza sindikata.\nUkupne potrošačke cijene u maju u poređenju s cijenama iz aprila 2019. godine bile su veće za 0,1 odsto.\nNajviše novca porodice u RS-u u maju su trošile za nabavku prehrane i to 709,17 KM, za stanovanje i komunalne usluge 568,63 KM, te za tekuće održavanje domaćinstva 106,48 KM. Nabavka obuće i odjeće u maju je koštala 137,46 KM, higijena i njega zdravlja 89,77 KM, prijevoz 200,23 KM, te obrazovanje i kultura 82,65 KM.\n– Iz navedenih podataka jasno je da je u RS-u potrebno što prije potpisati opći i granske kolektivne ugovore, te povećati plaće i poboljšati životnog standard svim radnicima, kako bi se smanjio trend odlaska mlade, radno sposobne, kvalifikovane radne snage – istakli su sindikalci.\nU fokusu aktivnosti trebalo bi biti donošenje izmjena i dopuna zakona o radu, posredovanju u zapošljavanju i pravima za vrijeme nezaposlenosti RS, inspekcijama RS, mobingu RS, te izrada Strategije bezbjednosti i zaštite zdravlja na radu RS.\nFederalna vlada nastavlja podršku Via Dinarica inicijativi\nMobilna aplikacija za cijene goriva u FBiH


Grčka: Sastanak u Vladi o uticaju na ekonomiju i radne odnose\nGrčki premijer Kyiriakos Mitsotakis predsedavao je u sedištu Vlade sastankom na kojem su učestvovali predstavnici ministarstava finansija, rada i razvoja, a čiji je cilj bilo utvrđivanje mogućeg uticaja koronavirusa na privredu i radne odnose.\nTokom sastanka, premijer je pozvao ministre da u potpunosti urade procenu uticaja na radnike i preduzeća u svakoj fazi restriktivnih mera zbog širenje virusa, kao i odgovarajući plan mera koje treba da preduzme država, jer je ovasituacija stvorila potpuno drugačije ekonomsko okruženje.\nOvo novo okruženje nameće mere zaštite zdravlja ali i podrške radnicima i preduzećima koja, kako je procenjeno, nameću na evropskom nivou drugačija pravila od onih koja su prvobitno predviđena Paktom o stabilnosti i rastu ili pojačanim mehanizmom nadzora. Grčka Vlada će preduzeti sve neophodne korake, zavisno od situacije, kako bi ublažila neizbežne posledice po ekonomiju i radnike.\nMinistri finansija, razvoja i rada sutra će se ponovo sastati radi ponovne procene situacije i planiranja politika koje će se pokrenuti u narednim danima, uzimajući u obzir odluke Evropske centralne banke i Evrogrupe./ ibna


Oni će u karantinu biti 14 dana i neće moći da napuste hotelske sobe niti da treniraju, prenosi AP.\nU saopštenju organizatori navode da su na letu iz Los Anđelesa u avionu sa 79 osoba, od kojih 67 putnika, otkrivena dva pozitivna slučaja zaraze.\nIako su njihovi testovi bili negativni, 24 tenisera sa tog leta će biti u karantinu narednih 14 dana, a ista sudbina zadesila je još 23 tenisera koji su putovali avionom iz Abu Dabija.\n"Svi putnici sa tog leta su već u hotelskom karantinu, a pozitivan slučaj koji nije teniser i bio je negativan pre ukrcavanja na let, prebačen je u hotelski zdravstveni centar", naveli su organizatori, prenosi AP.\nAustralijan open traje od 8. do 21. februara.\nLOŠE VESTI SA OSTRVA: Endi Marej pozitivan na koronu\n14. 01. 2021. u 11:36\nĐOKOVIĆ LJUT NA ORGANIZATORE, PROMENIO PLAN: Novak ne želi privilegije u Australiji, odbio da ide u Adelaid, hoće da bude sa ostalim igračima\n10. 01. 2021. u 10:28\n16. 01. 2021. u 13:09\nAustralijan open virus korona u sportu tenis grend slem u Melburnu\nSRPSKI teniser Filip Krajinović poražen je u Parizu u trećem kolu Rolan Garosa od Feliksa Ože-Aljasima rezultatom 7:6, 7:6, 7:5.\n15:32 REZULTATI ANKETE PKS: Privrednici umereni optimisti\nDOMAĆI privrednici su umereni optimisti i očekuju stabilne poslovne performanse u drugom kvartalu ove godine – isti ili veći promet i izvoz, kao i stabilnu zaposlenost, uprkos neizvesnostima zbog aktuelnih dešavanja u Ukrajini, pokazala je Anketa Privredne komore Srbije (PKS) o poslovnoj aktivnosti privrednih subjekata, realizovana prošlog meseca.\n15:20 KRAJINOVIĆ PONOSAN U PORAZU: Srbin otkrio dalje planove, evo šta sledi pre Vimbldona\n15:15 "INTENZITET I ČVRSTINA MORAJU BITI NA NIVOU": Željko Obradović sprema veliku analizu, vremena za popravke je malo


Vlasenički srednjoškolci na geografskoj olimpijadi | Palelive.com\nPočetna Regija Vlasenica Vlasenički srednjoškolci na geografskoj olimpijadi\nVLASENICA – Troje učenika Srednjoškolskog centra „Milorad Vlačić“ iz Vlasenice učestvovaće na Nacionalnoj geografskoj olimpijadi, koja se ovoga vikenda održava u Beogradu.\nMladi geografi iz Vlasenice jedini su predstavnici Republike Srpske i BiH na ovom takmičenju, a tu čast zaslužili su dobrim rezultatima na preliminarnom takmičenju za Nacionalnu geografsku olimpijadu, koje je 10. marta održano u Novom Sadu.\nNa takmičenje u Beograd otputovali su Filip Stjepanović, Marijana Mičić i LJeposava Plakalović.\nGimnazijalka LJeposava Plakalović ranijih godina je osvajala medalje na ovom takmičenju.\n„Iskustva sa ranijih takmičenja dobro će nam doći i nadam se da ćemo i u Beogradu postići dobar rezultat“, rekla je ona.\nVođa geografske sekcije u vlaseničkom SŠC-u, profesor Dragan Ilić, rekao je Srni da je ponosan na svoje učenike, koji se redovno sa takmičenja iz ove oblasti vraćaju sa medaljama.\nIlić podsjeća da su mladi vlasenički geografi učestvovali na Svjetskoj geografskoj olimpijadi, a podstigli su to zahvaljujući uspjesima na takmičenjima svih nivoa, od školskog, državnog, do Balkanijade.\n„Ove godine tri učenika su se plasirala na Nacionalnu geografsku olimpijadu koja se održava u Beogradu, a dva učenika su se plasirala na Svjetsku geografsku olimpijadu, koja će se početkom avgusta održati u Kanadi“, rekao je Ilić.\nU okviru Nacionalne olimpijade, učesnici takmičenja imaće test znanja iz oblasti geografije, terenski rad, te multimedijalni test.\nKonačni rezultati i dobitnici nagrada biće saopšteni sutra u Domu učenika Srednje željezničke škole u Beogradu, gdje se takmičenje održava.\nPrethodni članakPočeo četvrti ciklus predavanja na Političkoj akademiji\nNaredni članakHumanitarna akcija za Dalibora Galovića


PAL treninzi – ZZJZ FBiH\nZavod za javno zdravstvo FBiH je u sklopu projekta „Dalje jačanje DOTS Strategije u Bosni i Hercegovini i unapređenje plana borbe protiv tuberkuloze uključujući MDR TB i kontrolu infekcije“, organizirao 8 treninga za zdravstvene radnike primarne zdravstvene zaštite (liječnike i medicinske sestre/tehničare) sa ciljem njihovog upoznavanja sa PAL strategijom.\nTreninge su vodili stručnjaci iz Bosne i Hercegovine koji su prošli edukaciju (TOT), koju je održao međunarodni konsultant imenovan za implementaciju strategije dr Jean Pierre Zellweger.\nPraktični pristup zdravlju pluća ( PAL – od engl. Practical Aproach to Lung Health) je pristup orijentiran prema pacijentu sa ciljem poboljšanja dijagnostike i liječenja najčešćih oboljenja pluća u primarnoj zdravstvenoj zaštiti. PAL-om se nastoji standardizirati davanje što kvalitetnijih usluga razvijanjem i implementacijom kliničkih vodiča i vođenjem respiratrornih oboljenja u zdravstvenom sistemu. Ovim se želi postići bolja koordinacija na različitim nivoima pružanja zdravstvenih usluga, kao i kontrole tuberkuloze i drugih oboljenja pluća.\nCategory: TB projekatBy admin January 12, 2013 1,447 Comments\nPreviousPrevious post:Uticaj aerozagađenja na zdravlje stanovništva i mjere zaštiteNextNext post:Polugodišnji sastanak NTP jedinica


Program za unapređenje > Evropska mreža preduzetništva\nEvropska mreža preduzetništva (Enterprise Europe Network - EEN) je najveća mreža poslovne podrške, formirana od strane Evropske komisije.\nCilj postojanja Evropske mreže preduzetništva je internacionalizacija poslovanja ambicioznih malih i srednjih preduzeća, podsticanje inovacija i izgradnja inovativnih kapaciteta MSP, kao i njihovog rasta na međunarodnom nivou. Mreža je aktivna u preko 60 zemalja Evropske unije i šire i čini je više od 600 partnerskih organizacija i institucija, prepoznatih kao centar poslovne podrške za mala i srednja preduzeća, u kojima je angažovano preko 3000 eksperata sa područja preduzetništva, inovacija i transfera tehnologije, sa ciljem promocije konkurentnosti i inovacija na lokalnom i evropskom nivou.\nRazličitost institucija i stručnjaka, a u isto vrijeme njihova povezanost i direktan pristup najvećoj bazi podataka u Evropi, čini ovu mrežu jedinstvenim instrumentom pomoći u stvaranju međunarodnih partnerstava i komercijalnog uspjeha inovativnih potencijala MSP.\nEEN aktivnosti se uglavnom odnose na besplatne, praktične informacije i savjete o stranim tržištima, o pravnim aspektima i poslovnim regulativama EU, uspostavljanju poslovne saradnje, podrška u povezivanju sa inostranim partnerima širom svijeta. Tu se prije svega misli na logističku podršku učešća na sajmovima, poslovnim susretima i kompanijskim misijama, u cilju ostvarivanja saradnje i izlaska na ino tržišta u regionu i šire, ali i korišćenje EEN baze podataka inostranih partnera. Takodje, bitan segment čini i pristup EU finansiranju i programima podrške, kao i edukacije na različite teme, itd.\nEnterprise Europe Network - EEN je projekat koji je utemeljen u zakonima Evropske unije, a kofinansira se iz dva EU fonda: COSME i Horizon 2020.\nOvo su aktivnosti koje se odnose na dio EEN finansiranog iz COSME fonda, sa posebnim osvrtom na mlada, brzorastuća preduzeća.\nDio koji se finansira iz Horizon 2020 fonda odnosi se na promociju mogućnosti ovog programa, benefite za MSP, uslove i način apliciranja. S obzirom da se H2020 program bazira na inovativnosti, dio aktivnosti se odnosi i pružanje podrške inovativnim preduzećima i onim koji imaju potencijal za dalji rast i razvoj, u dijelu izrade analize stanja inovativnosti ovog sektora privrede.\nCiljevi programa Evropske mreže preduzetništva su promovisanje preduzetničkog duha i kulture, poslovanje na evropski način, širenje svijesti o potrebi poznavanja relevantnog zakonodavstva Evropske unije, pomoć domaćim preduzećima da pristupe tržištima Evropske unije.\n•\tinformacije o evropskim propisima i direktivama,\n•\tpomoć u pristupanju tržištima Evropske unije,\n•\tinformisanje o mogućnostima učešća u evropskim programima i fondovima,\n•\tpomoć u traženju inostranih partnera,\n•\tposredovanje u procesu transfera tehnologije i znanja,\n•\tpodstrek za učešće u Okvirnim programima EU,\n•\tomogućava posjete kompanijama u inostranstvu radi ostvarivanja saradnje.\nProgram obuhvata različite radne kompenente, međusobno povezane.\nKomponenta 1. Savjetovanje, podrška, informativne aktivnosti\nOva komponenta objedinjava set različitih usluga: pružanje informacija i savjetovanje o raznim EU temama, organizovanje lokalnih i regionalnih dogadjaja, direktne sastanke sa klijentima.\nKroz aktivnost ove komponente, EEN pruža svim klijentima mreže uslugu odgovaranja na pitanja vezanih za teme koje se tiču EU. Osnovni cilj ove aktivnosti je poboljšanje protoka informacija koje EEN pruža svojim klijentima kao i poboljšanje njihovog kvaliteta.\nAlati pomoću kojih se sprovode ove aktivnost su korespondencija putem: email-a, telefona, EEN mreže, ali i savjetovanja i informisanja prilikom raznih seminara, treninga, konferencija, direktnih sastanaka itd.\nU skladu sa zahtjevima klijenata/preduzetnika, organizuju se lokalni i regionalni događaji na razne teme od značaja za njihovo poslovanje, za poslovanje na evropski način, kao i za ostvarivanje međunarodne saradnje.\nKomponenta 2. Prekogranične partnerske aktivnosti u cilju ostvarivanja poslovne saradnje, tehnološkog transfera, inovacije i istraživanja\nAktivnosti ove komponente se uvezuju sa mnogim aktivnostima iz prethodne grupe aktivnosti. Prethodni paket se više odnosi na unapredjenje poslovanja preduzeća, informisanja i savjetovanja, dok ovaj paket ima za cilj podsticanje prekogranične saradnje.\nPoslovni, B2B susreti pružaju učesnicima priliku za direktnu promociju svojih aktivnosti, proizvoda i usluga, uspostavljanje novih poslovnih kontakta i pronalazak poslovnih partnera. B2B se najčešće organizuju u okviru drugih poslovnih ili stručnih dešavanja kao što su sajmovi, konferencije i slični događaji. Preduzeća koje se prijave dobijaju mogućnost da sami izaberu potencijalne partnere prema njihovim karakteristikama i iskazanom interesu za saradnju. Na osnovu ovog izbora, organizator svakom od učesnika dodjeljuje spisak sastanaka, sa tačno određenim mjestom, vremenom i informacijom o potencijalnim partnerom, nekoliko dana unaprijed.\nObavezan segment nakon ovih dogadjaja je svakako evaluacija, i praćenje efekata, i eventualno ostvarivanje I potpisivanje ugovora o saradnji.\nEEN Montenegro obezbjeđuje malim i srednjim preduzećima, ali i svim institucijama/udruženjima koje imaju potencijala da sarađuju sa preduzećima iz EEN izvan naše zemlje, sljedeće:\n•\tpodršku u učestvovanju u projektima Evropske unije\n•\trealizaciju poslovne analize i/ili, tehnološkog audita (pregleda tehnologije - TA)\n•\tpodršku u ostalim uslugama relevantnim za proces internacionalizacije poslovanja i inovacija (upravljanja inovacijama).\nCilj je da se preduzeća/klijenti i potencijalni klijenti (prvenstveno MSP) ohrabre i podstiču na saradnju sa drugim preduzećima iz mreže, izvan teritorije Crne Gore, kako bi poboljšali svoj konkurentski položaj, kao i tehnološki i inovacioni potencijal.


Kreće 21. Mondijal, 32 želje za jedan pehar, Srbija ponovo na najvećoj sceni\nIzvor: Srbija Danas | Obrenovac, 14.06.2018.\nUčestvuje sedam od osam bivših šampiona sveta.\nSvetsko prvenstvo u Rusiji, 21. po redu, počinje danas u 17 časova utakmicom između domaćina i Saudijske Arabije, a završiće se 15. jula, finalom i dodelom pehara. Posle Olimpijskih igara, najvažnije sportsko takmičenje na planeti, prvi put će se održati u Rusiji, a za pehar će se boriti 32 reprezentacije, uključujući i sedam od osam selekcija koje su podizale trofej u dosadašnjih 20 šampionata. Nedostaje samo četvorostruki prvak planete Italija, a na radost naših navijača na veliku scenu se vraća Srbija. Orlovi će drugi put igrati na Mondijalu pod imenom Srbija, 12. put ukupno, a pokušaće da obraduju naciju i prvi put prođu grupnu fazu još od 1998. godine.\nRusija će prvi put u istoriji organizovati Mondijal, a u ceo projekat je uložen ogroman novac, ali i veliki trud svih u najvećoj državi na planeti. Budžet 21. šampionata planete iznosi neverovatnih 12.000.000.000 (12 milijardi) evra, što je čak četiri puta više od onog koji je na raspolaganju imao Brazil pre četiri godine ranije, ali i tri puta veći od onog koji su Rusi imali za organizaciju Zimskih olimpijskih Igara u Sočiju (2014). Rusi godinama unazad, od dobijanja organizacije (2012) žele da budu najbolji domaćini, što je nekoliko puta isticao i predsednik Vladimir Putin, pa ne čudi što je glavno pitanje pre dodele organizacije bilo vezano za infrastrukturu. Bila su potrebna ukupna ulaganja od 4 milijarde evra za izgradnju stadiona, pomoćnih terena, hotela, aerodroma, ali i puteva.\nPrvobitni plan je bio da se SP održi na 16 stadiona u 13 gradova i to tako što bi tri objekta bila renovirana, dok bi Rusija dobila 13 novih fudbalskih zdanja. Na kraju je ipak odlučeno da se Mondijal igra na dvanaest stadiona u jedanaest gradova širom Rusije – dva u Moskvi (Lužnjiki i Otkriće arena), zatim u Sankt Peterburgu, Kazanju, Kalinjingradu, Nižnjem Novgorodu, Samari, Volgogradu, Saransku, Rostovu na Donu, Sočiju i Jekaterinburgu. Neverovatno zvuči podatak da je samo za renoviranje legendarnog Lužnjikija utrošeno ni manje ni više nego - 325.000.000 evra. Ukupno je za stadione izdvojeno čak 15 milijardi evra.\nSamo osam reprezentacija je podizalo pehar u dosadašnjoj istoriji. Poslednja selekcija koja se priključila "besmrtnima" je Španija, koja je prvi, i za sad jedini put podigla pehar pre osam godina. Španci su i sad među glavnim kandidatima za pehar, uz sve same bivše planetarne šampione poput Brazila, Nemačke, Francuske i Argentine. Od selekcija koje do sad nisu osvajale pehar, a koje mogu da se nađu među favoritima za trofej, izdvaja se samo Belgija. Ako je suditi po kladionicama, Belgija je šesti favorit na papiru, posle Brazila, Nemačke, Španije, Francuske i Argentine. Teško je verovati da bilo ko van ovih šest selekcija može da se uključi u trku za osvajanje Zlatnog globusa, pa čak ni dvostruki bivši šampion Urugvaj nema kvalitet da se umeša u trku za najviši plasman, kao ni Portugalija, aktuelni prvak Evrope.\nSrbija će, kao naslednica države koje odavno više nema, 12. put igrati na planetarnom šampionatu, što je solidan procenat učešća, ako se zna da je ovo u Rusiji biti 21. po redu. Orlovi se vraćaju na veliku scenu posle preskočenog SP u Brazilu 2014. godine. Sve je počelo davne 1930. godine u Montevideu, u Urugvaju, na prvom šampionatu planete. Naša reprezentacija je tad učestvovala pod imenom Kraljevina Jugoslavija i ostvarila je najveći uspeh u istoriji, pošto je osvojila treće mesto (FIFA je ipak pola veka kasnije Amerikance proglasila za trećeplasirane). Prevođeni selektorom Boškom Simonovićem i Milovanom Jakšićem, Ivicom Bekom, Bogdanom Tirnanićem i Blagojem Marjanovićem Srbi su (Hrvati su bojkotovali Mondijal) pobedili veliki Brazil i stigli do polufinala gde ih je, uz brojne sudijske nepravde, zaustavio Urugvaj.\nNa sledeće učešće reprezentacije čekalo se 20 godina, ali tad se država već zvala SFR Jugoslavija, a novi veliki uspeh napravljen je u Čileu, 1962. godine, kad je državni tim osvojio četvrto mesto. Od tad reprezentacija nijednom nije stigla tako daleko, a poslednji solidan uspeh napravila je na SP 1998. godine kad se plasirala u osminu finala. Na poslednja dva učešća (2006. i 2010) nije prošla grupu.\nReprezentacija Srbije je otputovala na SP sa ciljem da prođe grupu E, što neće biti nimalo lako, ako se zna da su rivali Brazil, Švajcarska i Kostarika. Orlovi su se vratili na veliku scenu posle osam godina i posle tri uzastopna preskočena velika takmičenja (dva EP i SP u Brazilu). Selektor Mladen Krstajić, koji je preuzeo ekipu posle smene Slavoljuba Muslina, odlučio se da podmladi ekipu i napravi spoj mladosti i iskustva. Krstajić je, kao i svi igrači, obećao maksimum, a da li će to biti dovoljno da Srbija prođe grupu, znaće se 22. ili 27. juna. Sigurno je da po pojedinačnom kvalitetu Orlovi ne zaostaju ni za Švajcarskom ni za Kostarikom, ali prednost te dve selekcije je veliko iskustvo sa najvećih takmičenja. Kostarika je pre četiri godine igrala četvrtfinale i ispala tek na penale od Holandije, a Švajcarska je tad eliminisana u osmini finala od Argentine, tek posle produžetaka, a pre dve godine je igrala osminu finala EP, gde je posle penala eliminisana od Poljske. Bez obzira na to, ako Orlovi odigraju u skladu sa mogućnostima, mogu da obraduju armiju navijača u Srbiji, Republici Srpskoj, Crnoj Gori i vaskolikoj dijaspori.\nNa SP u Rusiji igraće gotovo sve najveće zvezde svetskog fudbala. Predvode ih Leo Mesi, Kristijano Ronaldo i Nejmar. Od njih trojice se najviše očekuje u Rusiji, pa čak i da predvode svoje selekcije do pehara. Nijedan od njih nije osvajao Zlatni globus, a sa reprezentacijom pehar ima samo Kristijano Ronaldo, koji je osvojio titulu prvaka Evrope pre dve godine. Nejmar i Mesi zato imaju poseban motiv da zablistaju i osvoje trofej koji im nedostaje u prebogatoj karijeri, pošto su sa Barselonom osvojili sve što postoji na klupskom nivou. Mesi je pre četiri godine u Brazilu proglašen za najboljeg igrača šampionata, ali sigurno je da bi sve individualne nagrade dao za najvažniju titulu koja mu nedostaje i koja bi ga konačno izdigla iznad Dijega Armanda Maradone, heroja nacije. Nejmar je pre četiri godine sa Brazilom doživeo debakl u polufinalu i jednu od najvećih blamaža Kanarinaca u istoriji (1:7 protiv Nemačke), pa je izvesno silno motivisan da dovede Selesao na krov sveta. Brazilac je i pored četvoromesečne pauze zbog povrede u prijateljskim utakmicama pokazao da je već u formi i da može da odigra na najvišem mogućem nivou u Rusiji. Sigurno je da će plasman Brazila najviše zavisiti upravo od njegovog učinka.\nPotencijalna zvezda Mondijala svakako je i Antoan Grizman. Francuz iza sebe ima čudesnu sezonu u dresu Atletiko Madrida, koju je krunisao postizanjem dva gola u finalu Lige Evrope i podizanjem pehara. Grizman bi mogao da bude ključni igrač ekipe koju vodi selektor Didije Dešan koji želi da postane prvi Francuz koji je pehar osvajao i kao igrač i kao trener (bio kapiten 1998). Grizman je pre dve godine bio deo tima koji je na domaćem terenu izgubio finale EP od Portugalije, pa mu neće nedostajati motiva da ispravi taj kiks i pokuša da kruniše karijeru najvećim mogućim uspehom.


Izvor: B92, 06.Nov.2018, 00:46\nFrancuski fudbalski klub Monako odbacio je optužbe da je pokušao da zaobiđe pravila o finansijskom fer-pleju.\nMonako je optužen da je propisanu regulativu pokušao da izbegne putem lažnog ugovora s jednom markerinškom agencijom.\nMonako je naveo da su priče koje je objavio portal Mediapart i drugi mediji u sklopu "Fudbal liks" dokumenata sadrže "lažne informacije i mnoge netačnosti".\nPrema navodima medija, vlasnik Monaka Dimitri Ribolovljev >> Pročitaj celu vest na sajtu B92 << je pokušao da sakrije ilegalno finansiranje iza tržišnog ugovora koji uključuje ofšor strukturu kompanija na Britanskim Devičanskim ostrvima i u Hongkongu.\nMonako je saopštio da jeste potpisao ugovor sa agencijom AIM ali insistira na tome da "ugovor (koji se pokazao kap previše ambiciozan i nedostižan) nikada nije bio realizovan i da kao takav nije ušao u klupski račun".\nMondo: Monako odbacio optužbe: Laži i netačnosti


PROTESTI: Amerikanac Razvio Srpsku Trobojku U Ime „pravde Za Srbe“\nAmerikanac je uz trobojku nosio i zastavu svoje domovine SAD u znak podrške predsedniku Trampu.\nDesetine hiljada pristalica predsednika Donalda Trampa juče su u Vašingtonu održale protest protiv, kako su naveli, „izborne krađe“ na predsedničkim izborima.\nNovinari Glasa Amerike (VOA) snimili su čoveka koji šeta među demonstrantima u Vašingtonu noseći srpsku i američku zastavu. Kada su ga upitali zašto nosi srpsku trobojku, momak je imao nesvakidašnji odgovor.\n– Zbog mnogih loših stvari koje je Bajden rekao o Srbiji i srpskom narodu, da ih treba okupirati i staviti u koncentracione logore… – rekao je između ostalog ovaj momak, koji je na taj način želeo da da podršku srpskom narodu.\nPodsetimo, tokom protesta došlo je do sukoba Trampovih pristalica i Bajdenovih (Soroš) Antifa sledbenika koji su napali narod. Jedna osoba je ubodena nožem, 2 policajca su povređena i zaplenjeno je nekoliko komada vatrenog oružja.\nSourceSrbin Info, Telegr\nPrethodni tekstPOČELO JE: Građanski sukobi u Americi, policija hapsi, antifa zauzeo hotel U VAŠINGTONU! (VIDEO)\nSledeći tekstTRAMP PORUČUJE: Pobedio sam, svet nas gleda!